
1. [bookmark: _Toc219500466]Hyrje
Ky manual ofron një udhëzues të strukturuar për parashikimin efektiv të të ardhurave të veta nga njësitë e vetëqeverisjes vendore. Ai synon të përmirësojë planifikimin financiar, të rrisë kapacitetet vendore dhe të mbështesë vendimmarrjen me bazë të dhënash.
Parashikimi i të ardhurave është jo vetem një përgjegjësi e drejpërdrejtë e drejtorive përkatëse që gjenerojnë të ardhura, por ai përbën edhe një instrument që ndikon në parashikimin me efikasitet të shpenzimeve si dhe në perspektivën e zhvillimit të njësisë vendore përkatëse.
Ky manual synon: (1) forcimin e kapaciteteve institucionale të njësive vendore për të realizuar parashikime sa me të sakta dhe të besueshme të të ardhurave, (2) të përmirësojë planifikimin financiar afatshkurtër dhe afatmesëm, duke ndihmuar në hartimin e buxheteve realiste dhe të qëndrueshme, (3) të promovojë përdorimin e të dhënave dhe analizave statistikore në procesin e vendimmarrjes financiare, (4) të sigurojë një qasje të krahasueshme dhe ku është e mundur të unifikuar ndërmjet bashkive për mënyrën e parashikimit të të ardhurave dhe (5) të rrisë transparencën dhe llogaridhënien në menaxhimin e financave publike në nivel vendor.
Përfituesit e drejtpërdrejtë të këtij manuali do të jenë njësitë e vetëqeverisjes vendore, kryesisht strukturat hartuese të buxhetit afatmesëm dhe vjetor, strukturat e të ardhurave vendore (taksat) por dhe çdo strukturë tjetër e cila për qëllime të hartimit të parashikimeve buxhetore të të ardhurave bashkëpunon sipas përkatësisë në këtë proces (si drejtoria që merret me shërbimet publike, planifikimin urban etj struktura vendore) si dhe Këshillat Bashkiakë, të cilët miratojnë politikat fiskale dhe buxhetet vendore afatmesme dhe vjetore.
2. [bookmark: _Toc219500467]Rëndësia e parashikimit të të ardhurave në menaxhimin e financave publike
Parashikimi i të ardhurave përbën një element kyç në menaxhimin efektiv të financave publike, si në nivelin qendror ashtu edhe në atë vendor. Ky proces nuk kufizohet vetëm në vlerësimin e burimeve ekzistuese financiare, por përfshin gjithashtu projeksione realiste të të ardhurave në periudhat e ardhshme, në përputhje me politikat fiskale, zhvillimet ekonomike dhe kapacitetet institucionale të njësive përkatëse.
Parashikimi sa me i saktë i të ardhurave në nivel qendror, mbështet hartimin e një buxheti të qëndrueshëm dhe realist, duke shmangur si deficitin e panevojshëm, ashtu edhe mbivlerësimin e të ardhurave. Ai shërben si bazë për analizimin e ndikimit të ndryshimeve në politikat tatimore, lehtësimeve fiskale dhe masave të tjera që ndikojnë të ardhurat publike. Gjithashtu, parashikimet e sakta ndihmojnë në planifikimin e nevojave për financim përmes huamarrjes, duke ruajtur stabilitetin makroekonomik.
Në nivel vendor, njësitë e vetëqeverisjes vendore duhet të mbështeten në parashikime të besueshme për të planifikuar dhe administruar me efektivitet të ardhurat nga taksat dhe tarifat vendore dhe të tjera burime në nivel vendor. Një parashikim i mirë-strukturuar mundëson shpërndarjen efikase të burimeve për përmirësimin e shërbimeve publike dhe realizimin e investimeve kapitale në funksion të zhvillimit të qëndrueshëm lokal.
Për më tepër, një proces transparent dhe i dokumentuar mirë i parashikimit rrit besimin e publikut dhe aktorëve institucionalë ndaj menaxhimit financiar, duke forcuar përgjegjshmërinë dhe llogaridhënien e qeverisjes. Parashikimi realist i të ardhurave përbën një mjet thelbësor për vendimmarrjen fiskale, alokimin efikas të burimeve publike dhe garantimin e stabilitetit financiar e zhvillimit të qëndrueshëm. Në mungesë të tij, rrezikohet jo vetëm qëndrueshmëria fiskale, por edhe kapaciteti i institucioneve për të adresuar nevojat dhe prioritetet e qytetarëve.

3. [bookmark: _Toc219500468]Kuadri ligjor dhe roli i institucioneve në parashikimin e të ardhurave
Në funksion të mirëadministrimit dhe planifikimit të qëndrueshëm financiar, njësitë e vetëqeverisjes vendore mbështeten në një kuadër të gjerë ligjor, i cili përcakton strukturën organizative, kompetencat, burimet financiare dhe procedurat administrative të tyre.
Ky kuadër përfshin aktet që vendosin bazat e funksionimit të qeverisjes vendore, rregullojnë financat publike në nivel lokal, si dhe trajtojnë të ardhurat nga taksat, tarifat dhe transfertat. Gjithashtu, janë të përcaktuara qartë rregullat për administrimin e taksave vendore dhe marrëdhëniet financiare ndërmjet qeverisjes qendrore dhe asaj vendore. Rregulloret për vlerësimin e pasurisë së paluajtshme dhe udhëzimet për hartimin e programeve buxhetore afatmesme kontribuojnë në përmirësimin e menaxhimit financiar. Vendimet e këshillave bashkiakë konkretizojnë këtë legjislacion në praktikë, duke miratuar strukturën e të ardhurave, shpenzimeve dhe programeve zhvillimore.  Zbatimi i saktë dhe i koordinuar i këtij kuadri është thelbësor për një administrim efikas, garantimin e transparencës, llogaridhënies dhe përdorimit eficient të burimeve publike në funksion të zhvillimit lokal dhe përmirësimit të shërbimeve për qytetarët.
Parashikimet e të ardhurave vendore duhet të jenë në përputhje me dispozitat e këtij kuadri, që përfshin dhe nuk kufizohet në aktet kryesore si më poshtë:
1. Ligji nr. 139/2015 “Për vetëqeverisjen vendore”, i ndryshuar Ky ligj përbën bazën themelore për organizimin dhe funksionimin e njësive të vetëqeverisjes vendore në Republikën e Shqipërisë. Ai përcakton qartë funksionet, kompetencat, të drejtat dhe detyrimet e këtyre njësive dhe të organeve përkatëse.
2. Ligji nr. 68, datë 27.04.2017 “Për financat e vetëqeverisjes vendore”, i ndryshuar. Ky ligj rregullon çështjet që lidhen me parimet dhe procedurat për financimin e njësive të vetëqeverisjes vendore, të ardhurat vendore, përfshirë taksat, tarifat, transfertat dhe burimet e tjera të përcaktuara me ligj, ndarjen dhe menaxhimin e transfertave nga qeveria qendrore si edhe politikat dhe instrumentet për menaxhimin e financave publike në nivel vendor.
3. Ligji nr. 9632, datë 30.10.2006 “Për sistemin e taksave vendore”, i ndryshuar. Ky ligj përcakton procedurat dhe rregullat për ushtrimin e të drejtës së vendosjes, mbledhjes dhe administrimit të taksave e tarifave vendore nga organet e qeverisjes vendore.
4. Ligji nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, i ndryshuar. Ligji përcakton strukturën dhe parimet e funksionimit të sistemit buxhetor, marrëdhëniet financiare ndërqeveritare dhe përgjegjësitë institucionale për zbatimin e legjislacionit buxhetor.
5. Ligji nr.10296, date 08.07.2010,“ Për menaxhimin financiar dhe kontrollin”, i ndryshuar.
6. Vendimi i Këshillit të Ministrave nr. 132, datë 07.03.2018, “Për metodologjinë për përcaktimin e vlerës së taksueshme të pasurisë së paluajtshme “Ndërtesa”, e bazës së taksës për kategori specifike, natyrën dhe prioritetin e informacionit dhe të dhënave për përcaktimin e bazës së taksës, si dhe të kritereve dhe rregullave për vlerësimin alternativ të detyrimit të taskës”, i ndryshuar. Ky akt nënligjor, me ndryshimet, përcakton metodologjinë për llogaritjen e vlerës së taksueshme të pasurisë së paluajtshme (ndërtesa), bazën e taksës për kategori specifike, si dhe kriteret për vlerësimin alternativ të detyrimit të taksës.
7. Vendimet e Këshillit Bashkiak (VKB).  Vendimet e Këshillit Bashkiak janë instrumente vendimmarrjeje që konkretizojnë zbatimin e legjislacionit në nivel vendor, duke miratuar strukturën e të ardhurave dhe shpenzimeve, taksat dhe tarifat, si dhe programet investuese dhe zhvillimore.
8. Udhëzimi i Ministrisë së Financave nr. 23, datë 28.02.2018 “Për procedurat standarde të përgatitjes së programit buxhetor afatmesëm të njësive të vetëqeverisjes vendore”. Ky udhëzim përcakton procedurat standarte për përgatitjen e Programit Buxhetor Afatmesëm (PBA) nga njësitë e vetëqeverisjes vendore, duke ofruar një kornizë të harmonizuar për planifikimin financiar shumëvjeçar.
9. Kuadri makroekonomik dhe fiskal i qeverisë shqiptare miratuar për periudhën respektive afatmesme.
Planifikimi dhe realizimi efektiv i të ardhurave në nivel vendor është një proces që kërkon angazhimin dhe bashkërendimin e disa aktorëve institucionalë. Secili prej tyre ka funksione dhe pergjegjësi të përcaktuara qartë në kuadër të legjislacionit në fuqi. 
a) Bashkia dhe strukturat/drejtoritë përkatëse, është institucioni kryesor në nivel vendor që ka kompetencën dhe përgjegjësinë për të planifikuar, mbledhur dhe administruar të ardhurat vendore. Roli i saj në procesin e parashikimit të të ardhurave është vendimtar, duke  përfshire:
· Hartimin e politikave fiskale vendore, 
· Përgatitjen e Programit Buxhetor Afatmesëm (PBA) dhe projektbuxhetit vjetor;
· Propozimin e prioriteteve strategjike të zhvillimit lokal;
· Hartimin e masave për sigurimin e qëndrueshmërisë financiare;
· Menaxhimin e huamarrjes vendore, kur kjo është e nevojshme dhe e ligjshme;
Këto detyra zhvillohen nën drejtimin e Kryetarit të Bashkisë, i cili i paraqet Këshillit Bashkiak për miratim politikat dhe dokumentet përkatëse të buxhetimit dhe menaxhimit financiar.
b) Këshilli Bashkiak ka një pozicion vendimmarrës në miratimin e politikave fiskale, programit buxhetor dhe çdo akti tjetër që ndikon drejtpërdrejt në strukturën dhe nivelin e të ardhurave vendore. Ai siguron përfaqësimin demokratik të interesave të komunitetit dhe ushtron funksione të mbikëqyrjes mbi zbatimin e vendimeve të tij.
c) Ministria e Financave ka një rol mbështetës dhe rregullator në nivel kombëtar në kuadër të:
· Hartimit dhe miratimit të rregullave, standarteve dhe procedurat për menaxhimin financiar të njësive të vetëqeverisjes vendore;
· Ofron udhëzime dhe metodologji për përgatitjen e dokumenteve buxhetore, përfshirë parashikimet e të ardhurave;
· Monitoron zbatimin e legjislacionit financiar nga ana e bashkive dhe ndërhyn në raste të shkeljeve ose devijimeve nga kuadri ligjor në fuqi;
· Siguron ndarjen dhe shpërndarjen e transfertave të pakushtëzuara dhe të kushtëzuara për të mbështetur kapacitetin fiskal të njësive vendore.
4. [bookmark: _Toc219500469]Procesi i parashikimit të të ardhurave nga burimet e veta
Njësitë e vetëqeverisjes vendore financohen nga të ardhurat që sigurohen nga taksat, tarifat dhe të ardhurat e tjera vendore, nga fondet e transferuara nga qeverisja qendrore dhe fondet që u vijnë drejtpërdrejt atyre nga ndarja e taksave dhe tatimeve kombëtare, huamarrja vendore, donacione, si dhe burime të tjera, të parashikuara në ligj.
Të ardhurat nga burimet e veta të NJVV, ku fokusohet ky dokument, bazohen kryesisht në:
1. Taksat vendore
a) taksat vendore mbi pasuritë e luajtshme e të paluajtshme, në të cilën përfshihen taksa mbi ndërtesat, taksa mbi tokën bujqësore dhe taksa mbi truallin, si dhe mbi transaksionet e kryera me to;
b) taksat e ndikimit në infrastrukturë nga ndërtimet e reja, dhe ato në proces legalizimi;
c) taksa vendore e fjetjes në hotel;
d) taksa vendore të përkohshme, të cilat vendosen sipas mënyrës së parashikuar në ligj; 
e) taksa të tjera të përcaktuara me ligj.
2. Tarifat vendore
a) për shërbimet publike që ato ofrojnë;
b) për të drejtën e përdorimit të pronave publike vendore;
c) për dhënien e licencave, të lejeve, autorizimeve dhe për lëshimin e dokumenteve të tjera, për të cilat NJVV kanë autoritet të plotë, me përjashtim të rasteve kur përcaktohet ndryshe me ligj; dhe
ç)	çdo tarifë tjetër të përkohshme, në përputhje me rrethana të përcaktuara me ligj.
3. Të ardhura nga burime të tjera të bashkive
Të ardhurat e bashkive mund të vijnë dhe nga një sërë burimesh te tjera  të natyrës ekonomike, pronësore dhe financiare, të cilat ndihmojnë në fuqizimin e buxhetit vendor dhe në ofrimin e shërbimeve për komunitetin.
Në këtë grup, burim i rëndësishëm janë të ardhurat nga dhënia me qira e aseteve në pronësi të bashkisë, përfshirë ambiente, toka apo struktura të tjera, që përdoren nga persona juridikë ose fizikë kundrejt pagesës. Po ashtu, bashkitë mund të përfitojnë të ardhura nga investimet mbi kapitalet që zotërojnë, si dhe nga tituj financiarë apo të drejta të blera, duke siguruar fitime ose interesa. Një tjetër formë e të ardhurave lidhet me fitimet që burojnë nga ndërmarrjet publike në pronësi të bashkisë, si dhe nga marrëveshjet e partneritetit publik-privat, ku bashkia përfshihet në projekte të përbashkëta me sektorin privat për zhvillimin e shërbimeve ose infrastrukturës vendore.
Gjithashtu bashkitë gjenerojnë të ardhura nga veprimtaritë e tyre ekonomike, interesat nga depozitat bankare, penalitetet  per kundravajtjet administrative, si dhe nga donacionet ose ndihmat që mund të marrin. Ligji u jep gjithashtu mundësinë të sigurojnë të ardhura edhe nga veprimtari të natyrës kulturore, sportive apo sociale që zhvillojnë në funksion të komunitetit.
Ky manual përqëndrohet vetëm në të ardhurat që gjenerohen nga burimet e veta të bashkive, përmes taksave dhe tarifave vendore, pasi këto përbëjnë komponentin më domethënës të autonomisë fiskale dhe pasqyrojnë kapacitetin e brendshëm të njësive vendore për të ndikuar në zhvillimin lokal.
Parashikimi i të ardhurave vendore, si një proces kyç në hartimin e buxheteve realiste, duhet të mbështetet në të dhëna të sakta e të besueshme, analiza të thelluara dhe metodologji të standardizuara. Ky proces duhet të jetë i dokumentuar, transparent dhe të sigurojë përfshirjen aktive të të gjitha strukturave vendore përkatëse.
Për një qasje të integruar në planifikimin e të ardhurave dhe planifikimin strategjik të NJVV, përdorimi i teknologjisë së informacionit nëpërmjet software-ve specifikë përbën një avantazh që garanton të dhëna të integruara në kohë reale, duke përmirësuar cilësinë, përputhshmërinë ligjore dhe vendimmarrjen e bazuar në analiza të dhënash. Po ashtu trajnimet e vazhdueshme për stafin financiar, dhe aty ku është e mundur, krijimi i një njësie të dedikuar për analiza fiskale e parashikime, përbëjnë një komponent kyç që përmirëson efikasitetin operacional të procesit.
[bookmark: _Toc219500470]4.1	Përshkrimi i procesit të parashikimit të të ardhurave në nivel vendor
Procesi i parashikimit te të ardhurave të veta si pjesë përbërëse e hartimit të PBA dhe buxhetit vjetor në nivel vendor, nis me hartimin dhe miratimin e kalendarit dhe krijimin e grupit të punës përgjegjës për parashikimin e të ardhurave dhe shoqërohet me hapat e mëposhtme: 
Hapi 1	Vlerësimi dhe planifikimi financiar i të ardhurave vendore për 3 vitet e ardhshme [1 Mars/viti buxhetor]
1. Hartimi i kalendarit të Programit Buxhetor Afatmesëm (PBA).
2. Miratimi i kalendarit të PBA dhe i buxhetit vjetor nga Kryetari i Bashkisë/Këshilli Bashkiak.
3. Ngritja dhe mbledhja e grupit të punës për parashikimin e të ardhurave vendore.
4. Lidhja/përditësimi e marrëveshjeve  të bashkëpunimit me institucione e agjenci të QQ, si DPT etj) për marrje informacioni/shkëmbim i të dhënave.
5. Njohja me dokumentacionin bazë për vlerësimin afatmesëm të të ardhurave vendore.
6. Analiza e të dhënave financiare për përgatitjen e parashikimeve afatmesme.
7. Koordinimi me nëpunësin zbatues për hartimin e raportit të vlerësimit dhe parashikimit afatmesëm.
8. Miratimi i raportit të vlerësimit dhe parashikimit afatmesëm të të ardhurave nga Këshilli Bashkiak.
Hapi 2	Parashikimi për çdo kategori të të ardhurave dhe propozimi për ndryshimet e politikave fiskale [30 Qershor]
1. Përditësimi dhe detajimi i parashikimit të të ardhurave sipas kategorive dhe tipologjisë.
2. Koordinimi me ekipet e programeve buxhetore për të analizuar risqet dhe burimet financiare.
3. Analiza e thelluar e risqeve potenciale dhe vendimmarrja mbi burimet e mbulimit të kostove.
4. Hartimi i projekt-dokumentit të PBA-së.
5. Komunikimi dhe ndërveprimi me Ministrinë e Financave. 
6. Shqyrtimi dhe miratimi nga Këshilli Bashkiak i projekt-PBA-së dhe parashikimeve.
Hapi 3	Rishikimi i Programit Buxhetor Afatmesëm [15 Shtator] 
1. Rishikimi i parashikimeve të të ardhurave si pjesë e dokumentit të përditësuar të PBA-së.
2. Konsultimi publik për ndryshimet në dokument dhe paketën fiskale.
3. Miratimi përfundimtar i dokumentit të rishikuar nga Këshilli Bashkiak dhe ndërveprimi me MF.
Hapi 4	Finalizimi i Programit Buxhetor Afatmesëm dhe Vjetor [30 Nëntor]
1. Hartimi i projekt-buxhetit vjetor bazuar në dokumentin e përditësuar të PBA-së.
2. Përgatitja e planit të arkës dhe përcaktimi i afateve të pagesës në paketën fiskale.
3. Miratimi i dokumentit final të PBA-së, buxhetit vjetor dhe paketës fiskale të rishikuar nga Këshilli Bashkiak.
[bookmark: _Hlk209283002]I gjithë ky proces kryesohet nga Kryetari i Bashkisë dhe çdo strukturë brënda bashkisë (anëtarë dhe koordinatorë të GMS, përfshirë grupin teknik të koordinimit të risqeve), janë pjesë aktive e tij.
[bookmark: _Toc219500471]4.2	Parashikimi sipas taksave dhe tarifave vendore kryesore
Elementë të rëndësishëm të procesit
[bookmark: _Hlk209369991]Përzgjedhja e metodës së parashikimit është një hap kritik në procesin e planifikimit financiar. Metoda e duhur ndihmon në krijimin e parashikimeve të besueshme dhe të përdorshme për hartimin e buxhetit. Përzgjedhja e metodës varet nga  një sërë faktorësh si lloji dhe karakteristika e të ardhurës, cilësia dhe sasia e të dhënave të disponueshme, kapacitetet teknike të stafit, kompleksiteti i burimeve të të ardhurave, si dhe koha apo burimet në dispozicion. Eksperienca tregon se një kombinim i metodave sasiore (mbështetur në të dhëna statistikore) me metodat cilësore ( gjykime eksperti) jep rezultatin më të mirë.
Metodat specifike duhet të mbështeten nga përdorimi i teknologjisë siç mund të jenë programet Excel për analiza të thjeshta statistikore deri tek software të dedikuar që mundësojnë integrim të të dhënave dhe automatizim të procesit.
[bookmark: _Hlk209370566]Përcaktimi i shkallës historike të mbledhjes (ose mospagesës) është gjithashtu një element i rëndësishëm kur planifikohen të ardhurat vendore në kuadrin e përgatitjes së buxhetit. Jo të gjitha të ardhurat potenciale mund të mblidhen realisht. Për shkaqe të ndryshme si  vështirësi ekonomike të taksapaguesve, lëvizje demografike, dobësi fiskale ose kapacitete të kufizuara të administratës tatimore vendore, një pjesë e të ardhurave mbetet e pamaturuar. Nëse njihet paraprakisht se një përqindje e të ardhurave nuk do të mblidhet, njësia vendore planifikon shpenzimet në mënyrë më të matur duke shmangur krijimin e deficitit buxhetor dhe siguruar përdorimin e qëndrueshëm të burimeve financiare. Konsiderimi i shkallës së mospagesës nuk është vetëm një element teknik për arritjen e buxheteve të realizueshëm. Ai përbën në të njëjtën kohë një mekanizëm të domosdoshëm për të garantuar realizëm, qëndrueshmëri financiare dhe besueshmëri institucionale në menaxhimin e financave publike vendore.
Të ardhurat nga detyrimet e papaguara në afat përbëjnë një potencial të rëndësishëm për përmirësimin e të ardhurave vendore, por ato duhet të vlerësohen dhe përfshihen në planifikim në mënyrë realiste dhe bazuar në të dhëna konkrete. Për këtë, është thelbësore evidentimi i saktë i debitorëve dhe analiza e mundësisë së arkëtimit të detyrimeve respektive.
Analiza e detajuar e debitorëve duke i kategorizuar sipas vlerës, moshës së borxhit, llojit të detyrimit, numër subjektesh, vendndodhjen etj., ndihmon në parashikime më realiste duke respektuar kërkesën ligjore që borxhi tatimor më i vjetër se 18 muaj nuk konsiderohet në parashikimin e të ardhurave. Të dhënat e arkëtimeve në 2-3 vitet e kaluara ndihmojnë për të kuptuar trendin e performancës së mbledhjes së të ardhurave, kapacitetin real administrativ në mbledhje, ndikimin e politikave fiskale, përjashtimeve, apo zhvillimeve ekonomike lokale.
Kjo analizë historike shërben si bazë për të parashikuar të ardhura sa më realiste  në vitin/ vitet pasardhës.
Pjesa më poshtë e dokumentit synon të ofrojë një përmbledhje të kategorive kryesore  të të ardhurave vendore, natyres dhe llojit, bazës së taksës, shkallëve përkatëse, risqet e lidhura, për të lehtësuar planifikimin sa më realist të të ardhurave në nivel vendor.
Taksa vendore
[bookmark: _Toc219500472]4.2.1	Taksa mbi pasurinë e paluajtshme
Taksa mbi pasurinë e paluajtshme është një burim i rëndësishëm i të ardhurave vendore dhe zbatohet mbi ndërtesat, tokën bujqësore dhe truallin në pronësi ose përdorim të individëve apo subjekteve juridike. Taksa llogaritet mbi bazën e vlerës së pasurisë/ cmimi referues sipas përcaktimeve ligjore dhe vendimeve të Këshillit të Ministrave dhe Këshillave Bashkiakë.
	Përkufizimi
	Taksës mbi pasurinë e paluajtshme i nënshtrohen të gjithë personat fizikë ose juridikë, vendas ose të huaj, pronarë apo përdorues të pasurive në territorin e Republikës së Shqipërisë, pavarësisht nga niveli i shfrytëzimit të këtyre pasurive.

	Llojet
	a) taksa mbi ndërtesat; b) taksa mbi tokën bujqësore; c) taksa mbi truallin

	[bookmark: _Hlk204093890]Baza e taksës
	Ndërtesat: Baza e taksës është vlera e ndërtesës, e llogaritur sipas metodologjisë dhe procedurave të përcaktuara me vendim të Këshillit të Ministrave. 
Toka bujqësore: Baza e taksës është sipërfaqja në hektare e tokës në pronësi apo përdorim të taksapaguesit.
Trualli: Baza e taksës është sipërfaqja në metra katrorë e truallit në pronësi apo përdorim të taksapaguesit.


Për të bërë një parashikim mbi të ardhurat për taksën mbi pasurinë e paluajtshme, duhet të merren në konsideratë, por pa u kufizuar, faktorët si më poshtë duke ndjekur këto hapa:
Hapi 1	Përditësimi me legjislacionin
Në këtë hap bëhet vlerësimi i kuadrit ligjor duke reflektuar ndryshimet më të fundit  të politikës fiskale në nivel qëndror e vendor si  dhe përjashtimet me qëllim  parashikimin sa më të saktë.
Hapi 2	Vlerësimi i vlerës së Pasurisë së Paluajtshme
Për secilën kategori (ndërtesa, tokë bujqësore, truall), duhet vlerësuar vlera e pasurisë për të përcaktuar bazën e taksës. Si bazë vlerësimi shërbejnë respektivisht çmimet mesatare referuese të përcaktuara me Vendim të Këshillit të Ministrave për ndërtesat dhe kategoritë minimale sipas klasifikimit dhe nivelet respektive të taksës për tokën bujqësore e truallin të përcaktuara me ligj. Për çdo rast, Këshilli Bashkiak, brënda kufijve të përcaktuar me ligj, vendos për nivelin e zbatueshëm të taksës.
Hapi 3	Përcaktimi i burimit të të dhënave sipas llojit të Pasurisë, shkallëve të taksës dhe sipërfaqeve respektive
	Për ndërtesat
	Për tokën bujqësore/ dhe për truallin

	Burimi i të dhënave

	a) Të dhënat primare janë ato që vijnë nga Regjistri Qendror të Bazës së të Dhënave /Kadastra Fiskale. Ky regjistër bazohet në të dhënat nga :
· Agjencia Shtetërore e Kadastrës (ASHK)
· Të dhënat e regjistruara nga vetë njësitë vendore (bashkitë).
Ndërkohë, Sistemi i Kadastres Fiskale ndërvepron dhe me baza të tjera të dhënash për marrje të informacionit për ndërtesat si dhe identifikimin e taksapaguesve siç janë:
· Të dhënat nga sistemi i adresave, si burimi zyrtrar i adresave,
· Të dhënat nga Regjistri Kombëtar i Gjendjes Civile,
· Të dhënat nga  Regjistri Tregtar/QKB,
· Të dhënat nga Autoriteti Shtetëror për Informacionin Gjeohapësinor (ASIG),
· Të dhënat nga gjeoportali si ortophoto si dhe kufijtë e njësive administrative.
b) Te dhenat nga verifikimi në terren që bëjnë vete bashkitë, nga vetëdeklarimet e taksapaguesve pranë zyrave të Tatim-Taksave apo përmes njohjes së dokumentacioneve të pronesisë si:
· Vërtetimi i pronësisë,
· Vendimet e komisionit të kthimit të pronave,
· Vendimet e privatizimit,
· Vendimet e komisionit të verifikimit të pasurive të paluajtshme,
· Të dhënat nga zyra e urbanistikës ne lidhje me lejet e ndërtimit të dhëna, afatet e mbylljes së punimeve, kërkesat për  marrje leje shfrytëzimi, niveli i kryerjes së punimeve për objektet e papërfunduara që kanë kaluar afatin e pëercaktuar.
	a) Njësitë vendore mbajnë regjistra me të dhëna mbi këtë kategori si dhe bazuar në informacionin e mbledhur nga:
· Drejtoritë/zyrat e kadastrës bujqësore pranë Bashkive/Qarkut/Prefekturës;
· Dokumentat e tapive që janë marrë nga ish-komunat dhe mbajtur në një regjistër të vecantë.
· Sipërfaqet e hipotekuara për parcelat (nga Agjencia Shtetërore e Kadastrës)
· Pjesë e konsiderueshme e të dhënave për këto njësi sigurohet nga Akti i Marrjes së Tokës në Pronësi (AMTP) përmes ligjit nr. 7501/1991 "Për Tokën".
b) Informacioni i mbledhur në terren nga bashkitë, nga vetëdeklarimet e taksapaguesve apo verifikimet pranë zyrave të Tatim-Taksave apo përmes njohjes së dokumentacioneve të pronës si:
· Vërtetimi i pronësisë,
· Vendimet e komisionit të kthimit të pronave,
· Vendimet e privatizimit,
· Vendimet e komisionit të verifikimit të pasurive të paluajtshme,
· Të dhëna nga  strukturat e planifikimit urban dhe  zhvillimit te territorit ne Bashki, drejtoria e bujqësisë etj.


Hapi 4	Vlerësimi i  gjendjes së pasurive të krijuara rishtazi
Njësitë vendore mbajnë regjistrime të rregullta për të gjitha pasuritë e reja që ndërtohen/krijohen rishtazi në territor, dhe përditësojnë regjistrat vendorë dhe kadastrën fiskale me qëllim zgjerimin e bazës për gjenerimin e të ardhura të reja.  Për këtë, njësitë:
· Përfshijnë pasuritë e reja në regjistër. Çdo objekt i ri i ndërtuar duhet të identifikohet dhe regjistrohet me të dhënat përkatëse (sipërfaqe, destinacion përdorimi, zona kadastrale etj.) menjëherë pas përfundimit të ndërtimit dhe pajisjes me leje shfrytëzimi. Të dhënat më të detajuara mbi lejet e ndërtimit të lëshuara (si sipërfaqet respektive) dhe afatet e përfundimit të objekteve do të shërbejnë për të parashikuar kur dhe sa pasuri të reja do të taksohen në periudhën afatshkurtër dhe afatmesme.
· Bëjnë parashikime të rritjes periodike të njësive dhe sipërfaqeve ndërtesave. Bashkia duhet të bëjë vlerësime vjetore mbi shtesën përkatëse, bazuar në:
· Numrin dhe sipërfaqen e lejeve të ndërtimit të lëshuara nga vetë bashkia apo dhe KKT për objektet mbi 6 kate;
· Afatet e përfundimit të punimeve, për të përcaktuar periudhën kur këto pasuri pritet të jenë subjekt taksimi.
Kontributi i drejtorisë/zyrës së planifikimit urban e zhvillimit të territorit. Të dhënat cituar më lart furnizohen nga drejtoria e planifikimit urban e cila ka informacion të detajuar në lidhje me lejet e dhëna për ndërtime, kërkesës për leje të reja, si dhe është përgjegjëse për ndjekjen e procesit të ndërtimit sipas hapave deri në marjen e lejes së shfrytëzimit, duke mundësuar:
· Një pamje të qartë afatmesme mbi projektet e ndërtimit në proces ose të pritshme;
· Informacion mbi fazat e zhvillimit të çdo objekti, nga leja e ndërtimit deri në marrjen e lejes së përdorimit/shfrytëzimit;
· Të dhëna që shërbejnë për të parashikuar me saktësi kur pasuritë do të bëhen objekt taksimi dhe për të përllogaritur efektet në të ardhurat e pritshme të Bashkisë.
Hapi 5	 Llogaritja e efektit të përjashtimeve nga taksa
Përjashtimet nga detyrimet vendore janë lehtësime apo përjashtime të plota që u jepen individëve, bizneseve apo enteve të caktuara nga detyrimi për të paguar një taksë të caktuar. Ato mund të aplikohen në mënyrë të përhershme ose të përkohshme dhe janë të përcaktuara me ligj dhe/ose vendim të Këshillit Bashkiak.
Identifikimi i saktë dhe vlerësimi  i efektit të këtyre përjashtimeve është thelbësor për planifikimin buxhetor dhe për transparencën publike. Për këtë, njësitë mbajnë regjistrime të rregullta të pasurive të përjashtuara, që përditësohen me ndryshimet potenciale në të dhënat e njësive pronësore/pasurive, legjislacion apo vendimarrje të Këshillit Bashkiak.
	Nën-hapat për vlerësimin e përjashtimeve nga taksat mbi pasurinë e paluajtshme

	1. Mbajtja e regjistrimeve të rregullta të pasurive të përjashtuara si pjesë e regjistrit të kadastrës fiskale apo regjistrit tatimor vendor.

	Bashkia mban regjistrime të veçanta për pasuritë që përfitojnë përjashtim ose lehtësim nga taksa të cilat përmbajnë:
· Të dhënat identifikuese të pasurisë dhe pronarit;
· Baza ligjore e përjashtimit (ligj apo vendim i Këshillit Bashkiak);
· Periudha kohore kur zbatohet përjashtimi;
· Periudha e përjashtimit dhe çdo ndryshim i mëvonshëm.
Ky informacion  përditësohet rregullisht sa herë ka ndryshime në:
· Aktet ligjore ose vendimmarrjet e reja;
· Sipërfaqet apo funksionin e pasurisë;
· Pronësinë apo përfituesit e përjashtimit.
Për çdo pasuri të përjashtuar apo lehtësuar, duhet të përcaktohet:
· Sipërfaqja në m2;
· Vlera referuese (në lek/m²);
· Norma e taksës për kategorinë përkatëse.

	2. Llogaritja e totalit të të ardhurave të munguara (shpenzimi tatimor) 
	


Hapi 6	Llogaritja e normës historike të mbledhjes së taksës (Detyrimi i llogaritur / Të ardhurat e realizuara)
[bookmark: _Hlk209435308]Kur planifikohen të ardhurat vendore, duhet domosdoshmërisht të merret në konsideratë shkalla e mbledhjes (ose mospagesës). Një pjesë e të ardhurave të parashikuara sipas potencialit mund të mos realizohen, për shkaqe subjektive dhe objektive. Shkaqe subjektive mund të konsiderohen kapacitetet e pamjaftueshme teknike të administratës së bashkisë, apo mungesa e ndërveprimit institucional me agjensi të QQ. Ndërsa shkaqet objektive të mospagesës mund të vijnë nga rënia e numrit të banorëve  apo familjeve rezidente për shkak të lëvizjeve demografike, apo kur luhatjet ekonomike rajonale sjellin paaftesi paguese, mbyllje apo falimentim të bizneseve lokale.
Llogaritja e normës historike të mbledhjes së detyrimeve tatimore është një praktikë e rëndësishme e cila duhet të merret në konsideratë në menaxhimin e financave publike pasi mundëson:
1. Një parashikim realist të të ardhurave. Nëse nuk merret parasysh shkalla e mosmbledhjes, plani buxhetor do të jetë i vështirë të realizohet pasi jo të gjitha të ardhurat e planifikuara mund të mblidhen realisht.
1. Menaxhim më të mirë të shpenzimeve. Qartësia në të ardhurat e pritshme mundëson një planifikim më të mirë të shpenzimeve të njësisë vendore duke shmangur mos realizimet.
1. Rritje të besueshmërisë së buxhetit i cili mbështetet në të dhëna reale dhe të analizuara mirë, përfshirë edhe normën historike të mospagesës.
Për këtë qëllim njësitë duhet të marrin në konsideratë disa elementë:
	Të ardhurat potenciale

	Shkalla historike e mbledhjes
	Llogaritet veçant për  çdo burim (ku taksa e pasurisë është nga më  kryesoret vendore (në 2-3 vitet e fundit)

	Shkalla e mosmbledhjes
	Shkalla e mosmbledhjes duhet të merret parasysh gjatë planifikimit të të ardhurave vendore, pasi ajo ndihmon në rritjen e saktësisë së buxhetit, shmangien e mbifinancimeve fiktive dhe ndërtimin e një buxheti realist, të zbatueshëm dhe të qëndrueshëm. Shprehet në përqindje: 


	Të ardhurat e pritshme
	Efektiviteti i mbledhjes tregon sa % e detyrimeve përkthehen në të ardhura të arkëtuara. Nëse norma e mbledhjes historikisht është p.sh. 80%, atëherë parashikimi duhet të mbështetet mbi këtë shkallë, duke shtuar nje % të arsyetuar rritjeje nga zgjerimi i bazës dhe përmirësimi i administrimit.  Për këtë llogaritje mund të përdoret një formulë e thjeshtë:



Hapi 7	Analiza e risqeve dhe masat për përballimin e tyre
Realizimi i të ardhurave nga taksa mbi pasurinë e paluajtshme përballet me një sërë rreziqesh që vijnë si nga faktorë të brendshëm të administratës vendore, ashtu edhe nga faktorë të jashtëm që ndikojnë në sjelljen dhe aftësinë paguese të taksapaguesve. Identifikimi dhe menaxhimi i këtyre rreziqeve është thelbësor për rritjen e performancës së mbledhjes dhe qëndrueshmërisë fiskale në nivel vendor.
a. Risqet ligjore dhe proceduriale
· Paqartësi e akteve ligjore e nënligjore;
· Vendime të këshillave bashkiakë që parashikojnë përjashtime për kategori të ndryshme (si pensionistët, familjet në ndihmë ekonomike, etj.) mund të kufizojnë të ardhurat e pritshme;
· Mbledhja e detyrimeve të prapambetura. Vonesat në procedurat e mbledhjes së debitorëve krijojnë një stok borxhi i cili rrezikon të mbartet nga viti në vit;
· Mungesa e një metodologjie ose teknikave të përshtatshme për parashikim. Bazë tatimore e pasaktë ose e mbivlerësuar. Nëse parashikimet mbështeten në të dhëna jo të sakta për numrin e ndërtesave, sipërfaqen e tyre apo normat e zbatueshme, të ardhurat mund të mbiparashikohen duke mbartur një risk potencial për mosrealizim. E kundërta, nënvlerësimi i bazës së taksueshme, paraqet gjithshtu riskun e kufizimeve të shërbimeve dhe/ose mundesinë e mospërdorimit të fondeve në kushtet e tejkalimit në realizimin e të ardhurave.
Masat për zbutje/lehtësim të pasojave:
· Hartimi dhe zbatimi i një metodologjie të përshtatshme për parashikimin e të ardhurave nga taksa mbi pasuritë.
· Rishikimi dhe harmonizimi i akteve vendore me kuadrin ligjor kombëtar për të shmangur keqinterpretimet. Vendosja e kufijve të qartë për përjashtimet dhe rishikimi periodik i tyre.
· Forcimi i strukturave të mbledhjes së detyrimeve të prapambetura përmes ndjekjes administrative dhe ligjore aktive.
b. Risqet administrative
· Mungesa e një regjistri të plotë dhe të përditësuar të pasurive, mos përdorimi i kadastrës fiskale. 
· Kontrolli jo i mirë në territor.  Mungesa e verifikimeve në terren bën që shumë pasuri të mbeten jashtë taksimit ose të deklarohen me sipërfaqe më të vogël. Administrata tatimore vendore mund të ketë burime te pamjaftueshme apo aftësi të  kufizuara për të evidentuar dhe menaxhuar pasuritë e taksueshme në territor.
· Mungesa e sistemeve të dixhitalizuara, përdorimin shumë i ulët i kadastrës fiskale. Mungesa e sistemeve të integruara me ASHK (Kadastër), ALUIZNI-n apo Njësitë e Urbanistikës pengon qasjen në të dhëna të sakta.
Masat për zbutje/lehtësim të pasojave:
· Përdorimi i regjistrit qëndror të kadastrës fiskale.
· Trajnime dhe rritje e kapaciteteve për stafin tatimor vendor, përfshirë përdorimin e sistemeve digjitale.
· Realizimi periodik i verifikimeve në terren për të përmirësuar saktësinë e të dhënave dhe për të identifikuar pasuritë e pataksuara.
c. Risqet ekonomike dhe sociale
· Paaftësi paguese e familjeve sidomos në zona rurale ose në bashki të vogla.
· Lëvizje demografike. Migrimi i brendshëm ose i jashtëm çon në pasuri të pabanuara dhe më pak subjekte aktive që paguajnë taksën.
· Ndryshime në tregun e pasurive të paluajtëshme.
[bookmark: _Hlk207833731]Masat për zbutje/lehtësim të pasojave:
· Rritja e ndërgjegjësimit qytetar për rëndësinë e pagesës së taksave për ofrimin e shërbimeve publike, përmes fushatave informuese dhe transparencës buxhetore.
· Monitorimi i trendeve demografike dhe përfshirja e pasurive të pabanuara në analizën e qëndrueshmërisë së të ardhurave.
· Përdorimi i të dhënave nga tregu për përditësimin e vlerave tatimore, në bashkëpunim me zyrat e regjistrimit të pasurive.
Shembull
Ky shembull është ilustrues, dhe prezanton një formulë të përgjithëshme, për parashikimin e të ardhurave nga taksa e pasurisë. Formula aplikohet për secilën kategori pasurie (ndërtesa, truall, tokë bujqësore) dhe në fund jep totalin e të ardhurave të pritshme.
Elementët kryesorë të formulës, por pa u kufizuar vetëm në to, janë:
1. Sipërfaqja – sipërfaqja e pasurisë (në m²) për çdo kategori pasurie (ndërtesa, truall, tokë bujqësore).
2. Cmimi referues – çmimi për m² sipas vendimit të Këshillit të Ministrave ose legjislacionit në fuqi.
3. Shkalla e taksës – përqindja e taksës përkatëse (p.sh. 0.05% ose 0.15%).
4. Përjashtimet – të ardhurat e munguara nga pasuritë që nuk paguajnë taksë (llogariten si baza tatimore × shkalla e taksës për pasuritë e përjashtuara).
5. Norma e mbledhjes – përqindja e realizuar historikisht 2-3 vitet e fundit, korrektuar me normën e përmirësuar të arkëtimit. Norma e përmirësuar përfaqëson % e rritjes si pasojë e përmirësimit të pritshem të administrimit  dhe zgjerimit te bazes në periudhen afatshkurter dhe afatmesme.
Formula e përgjithshme është:


[bookmark: _Toc219500473]4.2.2	Taksa e ndikimit në infrastrukturë nga ndërtimet e reja
Taksa e ndikimit në infrastrukturë është një taksë vendore e cila kontribuon rëndësishëm në buxhetin vendor, veçanërisht për bashkitë urbane me potencial zhvillimi.Të ardhurat nga kjo taksë përdoren kryesisht për zhvillimin, përmirësimin ose zgjerimin e infrastrukturës publike në territorin e njësisë vendore me qëllim kompensimin e ndikimit të investimit ndërtimor në infrastrukturën publike.
	Përkufizimi
	Taksë vendore që aplikohet ndaj investimeve ndërtimore, e cila synon të kompensojë ndikimin që këto ndërtime kanë mbi infrastrukturën publike ekzistuese. Kjo taksë paguhet nga subjekti ndërtues në momentin e marrjes së lejes së ndërtimit dhe bazohet në vlerën e investimit që do të realizohet ose çmimin e shitjes sipas vlerës referuese, si dhe në normat e përcaktuara në ligj dhe këshilli bashkiak përkatës. 

	Kategoritë
	a) Ndërtime për banim apo njësi tregtare/shërbimi nga shoqëri ndërtimi,
b) Ndërtime për sektorin e turizmit, industrisë, banesa individuale ose publike,
c) Ndërtime për bujqësi, blegtori dhe objekte sportive,
d) Projekte infrastrukturore (rrugë, porte, aeroporte, energji, etj.),
e) Objekte në proces legalizimi,
f) Ndërtime banimi në zonat malore.

	Baza e taksës
	Baza e taksës është vlera në lekë e investimit të ri që kërkohet të kryhet sipas preventivit, ose vlera në lekë e çmimit të shitjes për metër katror të investimit të ri.


Për të bërë parashikimin e të ardhurave nga taksa e ndikimit në infrastrukturë, bashkia duhet të mbështetet në informacione lidhur me zhvillimet urbane dhe analizat e tregut. Në këtë proces rolin kryesor e ka struktura e planifikimit urban në bashki.
Hapi 1	Përditësimi i legjislacionit
Vlerësimi i legjislacionit ku të reflektohen ndryshimet e reja të politikës fiskale, nëse ka, në nivelin e taksës po dhe përjashtimeve me qëllim parashikimin sa më realist.
Hapi 2	Vlerësimi i vlerës së taksueshme
Baza e taksës është vlera në lekë e investimit të ri që kërkohet të kryhet sipas preventivit, ose vlera në lekë e çmimit të shitjes për metër katror e investimit të ri. Dhe për këtë taksë struktura e planifikimit urban duhet të përditësohet për secilën kategori me çmimet mesatare referuese të përcaktuara me Vendim të Këshillit të Ministrave dhe vendimmarrjen e Këshillit Bashkiak.
Hapi 3	Përcaktimi i kategorive, shkallëve të taksës dhe sipërfaqeve respektive
	Burimi i të dhënave
	Hapat për t’u ndjekur

	Të dhënat primare janë ato që vijnë nga zyra e planifikimit urban pranë njësisë vendore, ku kryesoret renditen:
a) Projektet ndërtimore që janë në proces miratimi apo planifikimi.
b) Identifikimi i zonave ku është rritur kërkesa për ndërtim (lagje të reja, zona turistike apo komerciale).
c) Përdorimi i planeve zhvillimore territoriale (PDV/PDVZ) për të kuptuar se ku do të fokusohet aktiviteti ndërtimor.
d) Objekte të miratuara nga KKT strukturë kjo kombëtare por që efektet kalojnë përtej vendimarrjes territoriale të bashkisë.
Sistemi e-leje:
e) Të dhënat në e-leje mund të përdoren për të parë:
a. Sa kërkesa janë bërë,
b. Për çfarë kategorish ndërtimi,
c. Ku ndodhen projektet (zonat me fluks më të madh ndërtimi).
	· Identifikimi i potencialit të ndërtimeve të reja bazuar në  planin e përgjithshëm vendor/PPV;
· Shqyrtimi i kërkesave për leje zhvillimore;
· Vlerësimi i nevojes për  plane vendore të detajuara/PDV; dhe vlerësimi i kohës së nevojshme për realizimin e PDV; 
· Klasifikimi i parashikimit sipas kategorive të investimeve (banesa, tregti, industri, etj.).
· Vlerësimi i projekteve që kanë kaluar fazën e miratimit dhe janë gati për ekzekutim.
· Gjykimi më i mirë në vlerësimin e projekteve që potencialisht  mund të kryejnë pagesën e taksës sipas parashikimeve;
· Vlerësim analitik për objektet/ndërtime informale që janë subjekt legalizimi. Këtu përfshihet dhe vlerësimi i burimeve njerëzore e kapaciteteve teknike në procesin e bashkëpunimit ndër-institucional me strukturat e ASHK-së.


Hapi 4	Llogaritja e efektit të përjashtimeve nga taksa
Përjashtimet nga taksa janë lehtësime apo përjashtime të plota që u jepen individëve, bizneseve apo enteve të caktuara nga detyrimi për të paguar taksën dhe janë të përcaktuara me ligj dhe vendim të Këshillit Bashkiak.
Identifikimi i saktë dhe vlerësimi i efektit të këtyre përjashtimeve është thelbësor për planifikimin buxhetor si dhe për transparencën publike. Është shumë e rëndësishme që njësitë të mbajnë e perditësojnë regjistrimet për investimet e përjashtuara nga taksa, bazën ligjore të përjashtimit,  duke ndjekur një proces të mirëdokumentuar.
	Hapat për vlerësimin e përjashtimeve

	1. Krijimi dhe përditësimi i regjistrit të investimeve të përjashtuara 
	Ky regjistër duhet të përmbajë:
· Të dhënat identifikuese të investimit, dhe subjektit/zhvilluesit;
· Baza ligjore e përjashtimit (ligj, Vendim i Këshillit Bashkiak);
· Data e përjashtimit dhe çdo ndryshim i mëvonshëm,
· Sipërfaqja në m2,
· Vlerat referuese (në lek/m²) sipas kategorive,
· Norma e taksës për kategorinë përkatëse.

	2. Llogaritja e totalit të të ardhurave të munguara (shpenzimi tatimor) 
	Të ardhura të munguara= Baza tatimore (sipërfaqja e përjashtuar x vlera e referencës) × Norma e taksës


Hapi 5	Evidentimi i debitoreve - efektiviteti i mbledhjes
Në rastin e taksës së ndikimit në infrastrukturë, mundësia për të krijuar debitorë është shumë e ulët, pasi ligji parashikon që leja e zhvillimit nuk mund të lëshohet pa u kryer më parë pagesa e taksës. Gjithashtu, është përcaktuar qartë edhe afati i vlefshmërisë së lejes zhvillimore, duke e kufizuar më tej mundësinë e krijimit të detyrimeve të papaguara.
Megjithatë, zyra e taksave në bashkëpunim me strukturat e urbanistikës duhet të monitorojnë në mënyrë të vazhdueshme, përmes sistemit të e- lejeve të ndërtimit, të dhënat për:
· Subjektet që kanë marrë leje ndërtimi,
· Afatin kohor brenda të cilit duhet të bëhet pagesa,
· Arsyet e vonesës për pagesën.
Hapi 6	Risqet e ndërlidhura
[bookmark: _Hlk209173176]Taksa e ndikimit në infrastrukturë përfaqëson një potencial të rëndësishëm të të ardhurave vendore, por performanca e saj lidhet ngushtë me cilësinë e planifikimit, bashkëpunimin ndërinstitucional dhe monitorimin e zhvillimeve të tregut ndërtimor. Risqet për mosrealizimin e të ardhurave te parashikuara nga taksa e ndikimit në infrastrukturë mund të jenë të shumta dhe lidhen si me faktorë të brendshëm të administratës vendore, ashtu edhe me faktorë të jashtëm që prekin subjektet taksapaguese. Risqet mund të grupohen sipas karakterit, në:
a. Ligjor dhe procedurial
· Ndryshime në politikat e përjashtimeve nga taksa që shoqërohen me vendime të reja të këshillit bashkiak për lehtësime fiskale të cilat kanë impakt financiar dhe mund të ulin ndjeshëm të ardhurat në periudhë vjetore dhe afatmesme.
· Projekte të KKT-së mund të mos gjenerojnë të ardhura pavarësisht ndikimit në infrastrukturë (psh parqet teknologjike, TEDA etj).
· Afatet e pritjes për objektet për të cilat vendos KKT (deri në 90 ditë është pagesa).
	Masat për zbutje/lehtësim të pasojave:
· Realizimi i një analize të ndikimit fiskal përpara miratimit të politikave përjashtuese nga këshilli bashkiak.
· Bashkëpunim më i ngushtë me AKPT-në dhe përfaqësim aktiv në KKT për të siguruar trajtim të balancuar fiskal të projekteve të mëdha.
· Krijimi i një regjistri të projekteve me përjashtime dhe monitorimi i ndikimit të tyre në të ardhurat vendore.
b. Administrative dhe institucionale
· Mungesë bashkëpunimi ndërmjet strukturave të taksave dhe atyre të planifikimit urban në bashki. Mungesa e shkëmbimit të vazhdueshëm të informacionit mbi lejet e miratuara, sipërfaqet, projektet, përjashtimet, etj., ndikon në saktësinë e llogaritjeve dhe evidentimeve.
· Mungesë e nje sistemi të integruar për ndjekjen e projekteve ndërtimore e që mundëson  lidhjen e lëshimit të lejes ndërtimore me pagesën e taksës.
Masat për zbutje/lehtësim të pasojave:
· Vendosja e rregullave të brendshme për shkëmbimin periodik të të dhënave ndërmjet strukturave teknike në bashki.
· Ndërtimi ose përmirësimi i sistemit të integruar të monitorimit të projekteve ndërtimore, që siguron ndjekjen në kohë reale të lejeve dhe pagesave.
· Auditimi i brendshëm i procesit të mbledhjes për të identifikuar mangësitë dhe  përmirësuar efikasitetin institucional.
c. Risqet në procesin e parashikimit dhe vlerësimit
· Vlerësime të pasakta të investimeve ndërtimore. Mospërditësimi me çmimet referuese çon në parashikime të gabuara të bazës së taksës.
· Në bashkitë me zhvillim të ulët ndërtimor ose me luhatje të mëdha në vite, mungon baza për një projeksion realist të të ardhurave nga kjo takse.
· Mungesa e studimeve analitike të kërkesave për leje investimesh të reja me ofertat potenciale në territorin e bashkisë. 
· Mungesa e vlerësimeve të sakta për kohën e nevojshme për zhvillimin e PDV ose procedurave specifike në rastin e taksës për legalizimin e ndërtesave informale.
Masat për zbutje/lehtësim të pasojave:
· Përdorimi i të dhënave më të fundit mbi çmimet e ndërtimit dhe bashkëpunimi me INSTAT/Agjencinë e Statistikave për përditësimin e koeficienteve.
· Analiza e trendit shumëvjeçar të zhvillimit ndërtimor bazuar në PPV dhe përdorimi i tij si bazë realiste për projeksionet.
d. Zhvillimet ekonomike dhe tregu imobiliar
· Rënie e aktivitetit ndërtimor.  Krizat ekonomike, inflacioni, mungesa e kërkesës për banesa- mund të ulin ndjeshëm numrin e lejeve ndërtimore dhe vlerën e projekteve.
· Shtyrje ose anulim i projekteve. Projekte të miratuara por që nuk realizohen në kohë ose anullohen, ndikojnë negativisht në realizimin e të ardhurave të planifikuara.
Masat për zbutje/lehtësim të pasojave:
· Monitorimi periodik i treguesve ekonomikë vendorë dhe kombëtarë që ndikojnë në sektorin e ndërtimit.
· Ndërtimi i një databaze të projekteve të miratuara dhe ndjekja e ecurisë së tyre në kohë reale.
· Përdorimi i skenarëve alternativë në parashikime, që të reflektojnë skenarë optimistë, realistë dhe konservatorë në bazë të riskut ekonomik.


Shembull
Ky shembull është ilustrues, dhe prezanton një formulë të përgjithshme, për parashikimin e të ardhurave nga taksa e ndikimit në infrastrukturë. Në dallim nga taksat e tjera vendore, në këtë taksë nuk ka rrezik real të debitorëve, sepse pagesa është kusht për marrjen e lejes së ndërtimit. Kjo e bën normën e mbledhjes ≈ 100%, ndaj formula nuk ka nevojë të shumëzohet me një koeficient historik si tek taksa mbi pasurinë.
[bookmark: _Hlk209197441]Elementët kryesorë të formulës, por pa u kufizuar vetëm në to, janë :
1. Sipërfaqja– sipërfaqja e ndërtimit  sipas lejes së ndërtimit (m²).
2. Vlera referuese– çmimi referues për m² sipas kategorisë së ndërtimit (banesa, tregti, industri, turizëm etj.).
3. Norma e taksës – përqindja e përcaktuar nga Ligji dhe Këshilli Bashkiak për kategorinë përkatëse.
4. Përjashtimet – vlera e të ardhurave të munguara nga projektet që përfitojnë lehtësira ligjore ose vendore.
Formula e përgjithshme është:

[bookmark: _Toc219500474]4.2.3	Taksa e fjetjes në hotel
Taksa e fjetjes në hotel është një taksë vendore që aplikohet mbi shërbimet e akomodimit në struktura pritëse si hotele, motele, shtëpi pritjeje apo njësi të tjera që ofrojnë strehim kundrejt pagesës sipas percaktimeve te ligjit mbi turizmin.  Baza e taksës së fjetjes në hotel është numri i netëve të qëndruara në hotel për person. Ajo llogaritet ne Lekë/natë fjetje/person sipas nivelit tregues të përcaktuar në ligj.
	Përkufizimi
	Taksë vendore që aplikohet mbi shërbimin e akomodimit në struktura pritëse si hotele, motele, shtëpi pritjeje, apo çdo njësi tjetër që ofron strehim kundrejt pagesës sipas përcaktimeve të ligjit për turizmin. Ligji 93/2015

	Kategoritë
	Për qëllim të këtij ligji, me "hotel" kuptohet çdo veprimtari, që jep strehim kundrejt pagesës dhe përfshin emërtimet hotel, motel, stabiliment turistik, pension, shtëpi pritjeje, turizëm familjar dhe çdo objekt tjetër që përdoret për këtë qëllim

	Baza e taksës
	Baza e taksës së fjetjes në hotel është numri i netëve të qëndruara në hotel për person dhe llogaritet ne Lekë/natë fjetje/person


Hapi 1	Përditësimi me kuadrin ligjor
Vlerësimi i legjislacionit duke reflektuar ndryshimet e reja të politikës fiskale.
 Hapi 2	Burimi i informacionit
Pranë njësive vendore mbahet “regjistri i njësive akomoduese” i cili duhet të përmbajë të dhëna që lidhen me :
· Numrin e strukturave akomoduese të licencuara në territorin e bashkisë;
· Të dhënat të detajuara për çdo strukturë;
· Kapacitetet e strukturës akomoduese, numrin e përgjithshëm i dhomave të saj, shtretërve të vëna në dispozicion për turistët gjatë periudhës së shfrytëzimit; 
· Kapacitetet e shfrytëzimit, raporti i numrit të përgjithshëm të dhomave të zëna me kapacitetin e strukturës akomoduese përgjatë periudhës së shfrytëzimit; 
· Nivelin minimal të shfrytëzimit të kapacitetit, niveli më i ulët i shfrytëzueshmërisë së kapacitetit të strukturës akomoduese përgjatë periudhës së shfrytëzimit, 
· Normën mesatare të përdorimit të kapaciteteve;
· Numrin mesatar të netëve të qëndrimit për vizitor;
· Tendencat sezonale, etj.
Burimi i të dhënave për parashikimin e të ardhurave nga  taksa e fjetjes në hotel është:
· Regjistri që krijon vetë njësia vendore, mbi bazën e regjistrit tregtar/QKB dhe vetedeklarimit të subjekteve,
· Regjistri Qendror i Turizmit- i krijuar pranë Ministrisë përgjegjëse për turizmin,
· Të dhënat statistikore që prodhohen nga struktura të  ministrisë përgjegjëse për turizmin me bazë mujore,
· Ministria përgjegjëse për turizmin, brenda muajit shkurt të çdo viti, u dërgon Drejtorisë së Përgjithshme të Tatimeve dhe njësisë së qeverisjes vendore, që administron territorin ku ndodhet struktura akomoduese, të dhënat e deklaruara nga sipërmarrësi, 
· Në rast të ndryshimit nga ana e sipërmarrësit të kapacitetit të strukturës akomoduese, ministria përgjegjëse për turizmin, brenda 15 (pesëmbëdhjetë) ditëve nga marrja e njoftimit, ua dërgon Drejtorisë së Përgjithshme të Tatimeve dhe njësisë së qeverisjes vendore, që administron territorin ku ndodhet struktura akomoduese, të dhënat e deklaruara nga sipërmarrësi.
· Verifikimi në terren bëhet nga vetë strukturat vendore.
Hapi 3	Llogaritja e efektit të përjashtimeve nga taksa
Përjashtimet nga taksa e fjetjes në hotel, përfshijnë lehtësime apo përjashtime të plota që u jepen individëve, bizneseve apo enteve të caktuara nga detyrimi për të paguar taksën. Ato mund të aplikohen në mënyrë të përhershme ose të përkohshme dhe janë të përcaktuara me ligj dhe vendim të Këshillit Bashkiak. Përjashtimet nga kjo taksë shoqëruar me informacion të detajuar dhe efektin financiar evidentohen qartë në regjistrin e përjashtimeve që krijon dhe mirëmban çdo njësi vendore. Aktualisht, kuadri ligjor nuk parashikon përjashtime nga  taksa e fjetjes në hotel.
Hapi 4	Llogaritja e normës historike të mbledhjes
[bookmark: _Hlk208957272]Edhe për Taksen e fjetjes në hotel, si kategori më vete, nevojitet të përcaktohet norma historike e mbledhjes (efektiviteti i mbledhjes)  që llogaritet si raport i të ardhurave të realizuara me detyrimet e llogaritura gjatë një periudhe të caktuar të 2-3 viteve te fundit dhe tregon se sa përqind e detyrimeve janë shndërruar realisht në të ardhura të arkëtuara. Përcaktimi i normës historike të mbledhjes i korrektuar me përqindjen e përmirësimit të pritshëm në administrim është një element i rëndësishëm që siguron një parashikim më të besueshëm dhe të mbështetur në praktika të provuara, duke reduktuar rrezikun e mbivlerësimeve ose nënvlerësimeve të të ardhurave.
Hapi 5	Parashikimi
Në mënyrë specifike, për ato njësi vendore që turizmin e kanë një shtyllë të rëndësishme të zhvillimit ekonomik, parashikimi i të ardhurave nga taksa e fjetjes në hotel mund të bazohet në metodologjinë e përcaktuar në VKM nr. 160, datë 12.3.2025 “Për përcaktimin e periudhës së shfrytëzimit dhe të nivelit minimal të kapacitetit të shfrytëzimit të strukturave akomoduese”. Ky akt nënligjor ndihmon njësitë vendore të përcaktojnë kapacitetin dhe nivelin e shfrytëzimit të çdo strukture akomoduese duke mbledhur informacionin e nevojshëm  për ta përdorur në procesin e parashikimit të të ardhurave nga taksa e fjetjes në hotel.
Hapi 6	Risqet e ndërlidhura
Risqet për mosrealizimin e të ardhurave të parashikuara nga taksa e fjetjes në hotel mund të jenë të shumta dhe lidhen si me faktorë të brendshëm të administratës vendore, ashtu edhe me faktorë të jashtëm që prekin subjektet taksapaguese. Risqet mund të grupohen sipas karakterit në:
a. Ligjor dhe procedurial
· 	Mosnjohja e mekanizmave të detyrueshëm për regjistrimin e strukturave akomoduese informale.
· Mungesa e një përkufizimi të qartë ligjor mbi subjektet që i nënshtrohen kësaj takse (p.sh. platformat online të akomodimit si Airbnb).

Masat për zbutjen e pasojave:
· Përmirësimi i kuadrit ligjor për të përfshirë qartësisht subjektet digjitale dhe informale në fushën e taksimit.
· Hartimi i një baze të dhënash ndërinstitucionale për regjistrimin dhe ndjekjen e strukturave të akomodimit. Miratimi i rregulloreve vendore për regjistrimin e detyrueshëm të të gjitha njësive akomoduese.
b. Administrative dhe institucionale
· Kapacitetet e kufizuara në burime njerëzore dhe teknike të administratës vendore për të identifikuar dhe monitoruar në mënyrë të vazhdueshme subjektet akomoduese, sidomos ato që operojnë në mënyrë të shpërndarë si apartamente apo vila.
· Mungesa e një bashkëpunimi të strukturuar dhe efikas ndërmjet institucioneve publike si INSTAT, Drejtoria e Tatimeve, Policia e Shtetit apo AKT, për shkëmbimin e informacionit të nevojshëm.
· Mungesa e aksesit të administratës vendore në të dhënat që lidhen me aktivitetet përmes platformave digjitale si Airbnb dhe Booking, për shkak të mungesës së një marrëveshjeje ligjore për shkëmbim informacioni.
Masat për zbutjen e pasojave:
· Ndërtimi i një sistemi digjital të ndërlidhur për monitorimin e aktivitetit akomodues dhe deklarimin e detyrimeve.
· Formalizimi i mekanizmave të bashkëpunimit me institucionet kombëtare për shkëmbimin e informacionit të nevojshëm.
· Trajnimi i stafit vendor dhe ngritja e njësive të specializuara për kontrollin dhe ndjekjen e sektorit të turizmit.
c. Risqet në procesin e parashikimit dhe vlerësimit
· Mungesa e të dhënave të plota dhe të përditësuara statistikore mbi fluksin turistik, kapacitetet dhe sezonalitetin.
· Përdorimi i metodologjive të përgjithshme që nuk reflektojnë specifikat lokale të ofertës turistike dhe elasticitetin e tregut.
Masat për zbutjen e pasojave:
· Bashkëpunim me INSTAT dhe zyrat vendore të turizmit për të përmirësuar aksesin në të dhëna të besueshme dhe në kohën e duhur.
· Zhvillimi i modeleve specifike të parashikimit që marrin në konsideratë sezonin, kapacitetin aktual dhe historikun e mbledhjes.
d. Risqet në lidhje me zhvillimet ekonomike dhe informalitetin
· Luhatje në sektorin turistik për shkak të faktorëve të jashtëm si kriza ekonomike, kufizime të udhëtimit apo katastrofa natyrore.
· Reduktim i kërkesës për shërbime akomodimi për shkak të çmimeve apo konkurrencës nga zona të tjera turistike.
· Niveli i lartë i varësisë nga sezonaliteti dhe prania e periudhave të gjata me aktivitet të ulët.
· Pjesë e konsiderueshme e aktivitetit të akomodimit zhvillohet në mënyrë informale dhe jashtë mbikqyrjes fiskale.
· Subjekte që operojnë pa leje apo pa u regjistruar pranë autoriteteve përkatëse, duke shmangur deklarimin dhe pagesën e taksës.
· Vështirësi në identifikimin dhe monitorimin e listimeve të pavarura në platforma online. Mungesa e informacionit nga platforma Airbnb, Booking etj.
Masat për zbutjen e pasojave:
· Monitorimi i vazhdueshëm i trendeve në tregun turistik kombetar, vendor dhe ndërkombëtar rajonal.
· Parashikimi i të ardhurave në mënyrë konservatore, duke marrë në konsideratë ciklet e ulëta të aktivitetit turistik.
· Hartimi i një strategjie aktive për formalizimin e sektorit të akomodimit në bashkëpunim me institucionet qendrore.
· Krijimi i një task force për identifikimin dhe ndjekjen e subjekteve informale.
· Negociimi institucional për të siguruar marrëveshje me platformat digjitale për shkëmbim të të dhënave për qëllime fiskale.
Shembull
Ky shembull është ilustrues, dhe prezanton një formulë të përgjithëshme, për parashikimin e të ardhurave nga taksa e fjetjes në hotel. 
Elementët kryesorë të formulës, por pa u kufizuar vetëm në  to, janë:
1. Kapaciteti i shtretërve– numri i shtretërve të deklaruar nga hoteli apo struktura pritëse, përfshirë strukturat e reja që pritet të hynë në shfrytëzim në periudhen planifikuese.
2. Norma mesatare e shfrytëzimit– përqindja e shtretërve të zënë gjatë periudhës (vjetore ose sezonale).
3. Numri mesatar i netëve për vizitor– sa netë qëndron mesatarisht një turist në strukturë
4. Taksa për natë/person – niveli i taksës në Lekë/natë/person sipas ligjit dhe vendimit të Këshillit Bashkiak.
5. Norma e mbledhjes – përqindja e realizuar historikisht ( ne 2-3 vitet e fundit) korrektuar me normën e përmirësuar të arkëtimit.  Norma e përmirësuar përfaqëson % e rritjes si pasojë e përmirësimit të pritshem të administrimit në periudhën afatshkurter dhe afatmesme.
Formula e përgjithshme është:

[bookmark: _Toc219500475]4.2.4	Taksa e tabelës
Taksa e tabelës është një taksë vendore që zbatohet ndaj subjekteve taksapagues biznes që përdorin tabela për identifikim apo reklamim të veprimtarisë së tyre. Qëllimi i kësaj takse është të rregullojë dhe taksojë përdorimin e hapësirave vizuale për identifikimin apo promovimin e veprimtarive ekonomike dhe tregtare.
	Përkufizimi
	Taksa e tabelës zbatohet për të gjitha subjektet, të cilat vendosin tabela, të lëvizshme apo të palëvizshme, për të identifikuar veprimtarinë e tyre ose për qëllime reklamimi të veprimtarisë së tyre apo dhe për të tretë, që vendosen në pamjen ballore të vendndodhjes së veprimtarisë, ose brenda territorit të përbashkët në qendrat tregtare, ose në hapësira jashtë vendndodhjes së veprimtarisë, qofshin këto publike ose private.

	Kategoritë
	· Tabelë për qëllime identifikimi të veprimtarisë së subjektit, e trupëzuar ose jo, brenda territorit ku zhvillohet veprimtaria dhe që nuk përdoret për të reklamuar veprimtaritë e të tretëve.
· Tabelë për qëllime identifikimi jashtë territorit ku zhvillohet veprimtaria e subjektit në formën dhe përmasat e tabelave për orientim. Këto tabela shërbejnë vetëm si tabela orientuese dhe vendosen jashtë territorit ku zhvillohet aktiviteti, për orientimin e klientelës apo të publikut drejt vendndodhjes së veprimtarisë së subjektit. 
· Tabelë për qëllime reklamimi, e lëvizshme ose e palëvizshme, e vendosur në pamje ballore ose joballore në vendin ku zhvillohet veprimtaria e subjektit, ose në hapësira të përbashkëta në qendrat tregtare, ose në hapësira të tjera publike apo private, si: tarraca, lozha, ballkone, fasada, trotuare, shtylla, mbajtëse ajrore mbi pjesë të rrugëve qytetase apo kombëtare etj., që kanë përmbajtje reklamimi për vete apo të tretët dhe që shërben si reklamë për të njoftuar, për të tërhequr vëmendjen ose për të joshur blerësit. 
· Tabelë në funksion të ekspozimeve të ndryshme të hapura, panaire, spektakle, stenda reklamuese, banderola etj.

	Baza e taksës
	Sipërfaqja në m2 


Hapi 1	Përditësimi me kuadrin ligjor
Në këtë hap, bëhet vlerësimi i legjislacionit duke reflektuar ndryshimet më të fundit të politikës fiskale nëse ka, në nivelin e taksës po dhe përjashtimeve me qëllim parashikimin sa më të saktë.
Hapi 2	Përcaktimi i bazës së taksueshme dhe analizimi i të dhënave sipas kategorive
	Kategoria

	Burimi i të dhënave
	Analiza e faktorëve

	· Të dhënat primare janë ato që vijnë nga strukturat e urbanistikës/ juridike dhe e aseteve pranë njësisë vendore si strukturat përgjegjëse për dhënien e lejeve për hapsirën publike/vizuale.
· Vetëdeklarimi i subjekteve
· INSTAT, QKB lidhur me subjektet e reja që fillojnë aktivitetin
· Verifikimet në territor nga vetë njësitë vendore
	· Tendenca e viteve të mëparshme (analiza krahasuese 2–3 vite).
· Zhvillimet urbane (hapja e qendrave tregtare, shtim aktivitetesh ekonomike).
· Numri i lejeve të reja për tabela dhe kontrolli mbi tabelat pa leje.
· Zbatimi i masave ndëshkuese për subjektet që shmangin taksën.
· Përfshirja e teknologjisë për identifikimin e tabelave (GIS, aplikacione digjitale).


Hapi 3	Verifikimi i numrit dhe llojit të tabelave ekzistuese
Për vetë kompleksitetin që ka kjo taksë, pasi ka shumllojshmëri kategorish të përmasave dhe funksionit, Bashkia krijon e përditeson  një regjistër të tabelave aktive në territorin e saj, sipas kategorive të përcaktuara. Regjistri duhet të permbajë, por pa u kufizuar të dhënat mbi:
· Llojin e tabelës,
· Sipërfaqja në m² që shërben si bazë për llogaritjen e taksës,
· Subjekti tregtar që i përket,
· Në rastin e tabelave të përbëra vetëm nga shkronja, logo ose figura të vendosura mbi një sipërfaqe ekzistuese, përllogaritet sipërfaqja e elementëve përbërës.
Hapi 4	Evidentimi i debitoreve dhe llogaritja e normës historike të mbledhjes së taksës (efektiviteti i mbledhjes) 
Në rastin e taksës së tabelës, probabiliteti për të pasur debitorë është i lartë, pasi  ka situata dinamike në lidhje me shumllojshmërinë e tabelave/reklamave/përmasave  dhe  shpërndarjen e tyre në territor.
Megjithatë, zyra e taksave vendore duhet të monitorojë në mënyrë të vazhdueshme territorin, si dhe të bashkëpunojë me strukturat e urbanistikës e mbrojtjes se territorit në Bashki, QKB, DPT për të marrë të dhënat për:
· Regjistrimet e bizneseve të reja;
· Leje të reja mbështetur në rregulloren për zënien e hapësirave publike;
Llogaritja e normës historike të mbledhjes
Edhe për kategorinë e Taksës së tabelës e reklamës, si kategori më vete,  nevojitet të përcaktohet norma historike e mbledhjes (efektiviteti i mbledhjes) që llogaritet si raport i të ardhurave të realizuara me detyrimet e llogaritura gjatë një periudhe më të fundit 2-3 vjeçare. Norma historike e mbledhjes e korrektuar me përqindjen e përmirësimit të pritshëm në administrim, siguron një parashikim më të besueshëm dhe real të të ardhurave. 
Hapi 5	Risqet e ndërlidhura
Risqet për mosrealizimin e të ardhurave të parashikuara për t’u mbledhur nga taksa e tabelës/reklamës mund të jenë të shumta dhe lidhen si me faktorë të brendshëm të administratës vendore, ashtu edhe me faktorë jasht kontrollit të njësisë vendore. Risqet mund të grupohen sipas karakterit në:
a. Ligjor dhe administrative
· Përfshin mungesën e përditësimit me kuadrin ligjor kombëtar e vendor sipas zhvillimeve të tregut (si reklamat digjitale), dhe vonesat në miratimin e vendimeve nga këshilli bashkiak për nivelin e taksës dhe procedurat përkatëse.
· Probleme në identifikimin dhe regjistrimin e tabelave. Mungesa e një regjistri  të përditësuar çon në mosidentifikimin e të gjitha subjekteve taksapaguese.
· Kapacitete të kufizuara administrative. Strukturat e taksave vendore përballen me mungesa në burime njerëzore dhe teknike për të identifikuar, monitoruar dhe kontrolluar tabelat në terren.
· Bashkëpunimi i pamjaftueshëm mes strukturave brenda bashkisë dhe mungesa e kritereve të unifikuara për klasifikimin e tabelave si identifikuese apo reklamuese, pengojnë administrimin efektiv të taksës.
Masat për zbutjen e pasojave:
· Rishikimi dhe përditësimi periodik i akteve vendore për të përfshirë format e reja të reklamimit.
· Krijimi i një regjistri elektronik të tabelave që integrohet me sistemet ekzistuese të urbanistikës dhe taksave.
· Ngritja e grupeve të përbashkëta të  kontrollit me përfaqësues nga taksat dhe strukturat e mbikqyrjes së territorit për verifikime në terren.
· Trajnimi i stafit mbi interpretimin dhe klasifikimin e saktë të tabelave, sipas kritereve të përcaktuara.
b. Parashikimi  dhe vlerësimi
· Përdorimi i të dhënave të pasakta për numrin dhe sipërfaqen e tabelave ekzistuese.
· Mungesë e analizës historike apo krahasuese të performancës së të ardhurave nga kjo taksë në vitet e mëparshme.
· Nënvlerësimi i ndikimit të informalitetit apo zhvillimeve në sektorin e shërbimeve dhe tregtisë, duke çuar në një projektim jo realist.
Masat për zbutjen e pasojave:
· Mbledhja sistematike e të dhënave mbi numrin, llojin dhe sipërfaqen e tabelave në bashkëpunim me sektoret e mbikqyrjes së territorit  dhe urbanistikës.
· Ndërtimi i një modeli të parashikimit bazuar në performancën historike të 2-3 viteve të fundit dhe zhvillimet  e tregut.
· Përfshirja e një kufiri sigurie në parashikimet afatmesme e vjetore për të kompensuar pasaktësitë e mundshme.
c. Zhvillimet ekonomike dhe informaliteti
· Mbyllja ose reduktimi i aktiviteteve tregtare, veçanërisht në kohë krize ekonomike apo rritje të kostove operative, çon në ulje të numrit të tabelave.
· Zvogëlimi i investimeve në hapësira reklamimi.
· Luhatjet sezonale të kërkesës për tabela reklamuese (si gjatë dimrit ose jashtë sezonit turistik) ndikojnë të ardhurat e përkohshme.
· Vendosja e tabelave pa leje apo pa deklarim në bashki, për të shmangur pagesën e taksës.
· Mospërputhja midis realitetit në terren dhe të dhënave të deklaruara, përfshirë nënraportimin e sipërfaqes së tabelës.
· Mungesa e kontrolleve efektive në terren për të verifikuar vendosjen pa leje të tabelave apo për të evidentuar subjektet që nuk janë regjistruar fare si taksapagues.
· Mosfunksionimi i mekanizmave të ndëshkimit, gjobave apo heqjes së tabelave jo të ligjshme.
Masat për zbutjen e pasojave:
· Monitorimi periodik i aktiviteteve tregtare dhe përshtatja e parashikimeve buxhetore me dinamikat ekonomike.
· Nxitja e përdorimit të hapësirave reklamuese në prona publike me tarifa të arsyeshme, për të stimuluar deklarimin formal.
· Diversifikimi i kategorive të tabelave dhe aplikimi i tarifave të diferencuara për të kapur të gjithë potencialin e tregut.
· Rritja e frekuencës së kontrolleve në terren për verifikimin e deklarimeve dhe evidentimin e shkeljeve.
· Përdorimi i teknologjisë (fotografi satelitore, aplikacione mobile) për të ndihmuar identifikimin në kohë reale.
· Funksionalizimi i plotë i gjobave dhe procedurave për heqjen e tabelave të paligjshme, në bashkëpunim me policinë bashkiake dhe inspektoriatin.
· Fushata ndërgjegjësuese për rëndësinë e deklarimit të saktë dhe pasojat e informalitetit.
Shembull
Ky shembull është ilustrues, dhe prezanton një formulë të përgjithëshme, për parashikimin e të ardhurave nga taksa e tabelës. 
Elementët kryesorë të formulës, por pa u kufizuar, vetëm në to, janë:
1. Kategoria e tabelave - (p.sh. identifikim, orientim, reklamë, banderola, stendë, etj).
2. Numri - numri i tabelave sipas kategorisë.
3. [bookmark: _Hlk209178780]Sipërfaqja - sipërfaqja mesatare në m² e një tabele sipas kategorisë.
4. Tarifa - tarifa/baza për m² për kategorinë e specifikuar (lek/m²). 
5. Përjashtimet - vlera e të ardhurave të munguara për tabelat që përjashtohen ligjërisht 
6. [bookmark: _Hlk209201434]Norma e mbledhjes - përqindja e realizuar historikisht ( ne 2-3 vitet e fundit) korrektuar me normën e përmirësuar e arkëtimit.  Norma e përmirësuar përfaqëson % e rritjes si pasojë e përmirësimit të pritshem të administrimit në periudhen afatshkurter dhe afatmesme. Kjo normë, zakonisht, përcaktohet në gjykimin më të mirë të expertit.
Formula e përgjithshme është:

[bookmark: _Toc219500476]4.2.5	Taksat e përkohëshme
Taksat e përkohëshme janë një mjet potencialisht i dobishëm për financimin e investimeve publike me interes komunitar, por suksesi i tyre varet nga planifikimi i kujdesshëm, komunikimi i hapur me qytetarët dhe administrimi i përgjegjshëm.
E drejta e Bashkive për të vendosur taksa të përkohëshme përcaktohet në ligjin organik 139/2015 “Për Vetëqeverisjen Vendore”, i ndryshuar. Po ashtu kjo e drejtë, sanksionohet edhe në ligjin 9632/2006 “ Për sistemin e taksave vendore”, i ndryshuar, që i jep të drejtë  Këshillit bashkiak, kur e gjykon të domosdoshme, të vendosë taksa me karakter të përkohshëm, në interes të përgjithshëm të komunitetit, në territorin brenda juridiksionit të tij. Ndërkohë, Ligji Nr.68/2017 "Për Financat e Vetëqeverisjes Vendore" i ndryshuar detajon rregullat që lejojnë Këshillin e njësisë së vetëqeverisjes vendore të vendosë taksa të përkohshme për të financuar shërbime ose investime publike specifike, për një periudhë të kufizuar kohore.
Vendosja e një takse të përkohëshme kërkon hartimin paraprak të një plani, i cili duhet të përmbajë të paktën:
a) Përshkrimin e qartë të shërbimit apo investimit që do të financohet;
b) Kohëzgjatjen e aplikimit të taksës (maksimumi 3 vite nga hyrja në fuqi), si dhe të ardhurat totale dhe vjetore të pritshme;
c) Koston dhe afatet e realizimit të projektit, duke përcaktuar qartë pjesën e financuar nga taksa dhe burimet e tjera, përfshirë kontributin e buxhetit të bashkisë.
Njësia e vetëqeverisjes vendore nuk mund të planifikojë/aplikojë më shumë se dy taksa të përkohshme brenda një viti buxhetor.
Risqet e mundshme
[bookmark: _Hlk209189516]Taksat e përkohëshme janë një mjet potencialisht i dobishëm për financimin e investimeve publike me interes komunitar, por suksesi i tyre varet nga planifikimi i kujdesshëm, komunikimi i hapur me qytetarët dhe administrimi i përgjegjshëm. Identifikimi dhe trajtimi i kujdesshëm i  risqeve është thelbësor për të ruajtur besimin publik dhe për të garantuar efektivitetin e kësaj mase fiskale.
a. Risqet ligjore dhe proceduriale
· Mungesë e transparencës në procesin e miratimit të taksës (mospublikimi i planit, mungesë konsultimi me komunitetin).
· Keqinterpretim i kritereve ligjore për vendosjen e taksës, çka mund të sjellë ankimime ligjore.
· Vendosje e taksës pa përcaktuar qartë qëllimin e investimit dhe pa planifikim financiar të detajuar.
Masat për zbutjen e pasojave:
· Përgatitja e një dokumenti të detajuar planifikues, ku të përshkruhet qartë, objektivi i investimit, kohëzgjatja dhe fazat e projektit, përllogaritja e të ardhurave të pritshme dhe burimeve alternative të financimit.
· Zhvillimi i 3 konsultimeve publike me komunitetin qytetar dhe të biznesit, në një periudhë jo më pak se 5 muaj.
b. Risqe sociale dhe të perceptimit publik
· Perceptimi negativ nga qytetarët dhe bizneset për vendosjen e një takse shtesë, sidomos në periudha me ngarkesë të lartë fiskale ose krizash ekonomike.
· Përfshirje e pamjaftueshme e komunitetit në konsultime dhe mungesë e informimit për qëllimin e taksës.
Masat për zbutjen e pasojave:
· Zhvillimi i fushatave informuese dhe dëgjesave publike, për të shpjeguar qëllimin e taksës dhe përfitimet për komunitetin.
· Publikimi i të gjitha dokumenteve përkatëse në faqet zyrtare të bashkisë dhe në mediat lokale.

c. Risqe në zbatimin financiar dhe projektit
· Mosrealizimi i të ardhurave të parashikuara nga taksa, duke rrezikuar realizimin e projektit.
· Rritje e kostove të investimit gjatë zbatimit që nuk mbulohen nga taksa, duke krijuar boshllëk financiar.
· Projekte të përgatitura jo-mirë, me mungesë të studimit te fizibilitetit dhe impaktit ekonomik.
Masat për zbutjen e pasojave:
· Trajnimi i stafit të administratës vendore për administrimin specifik të taksave të përkohshme.
· Monitorimi dhe raportimi, si për mbledhjen e të ardhurave ashtu edhe për ecurinë e projektit të financuar.
· Publikimi i raporteve tremujore apo vjetore për transparencë dhe përgjegjshmëri.

Tarifa vendore
Njësitë e vetëqeverisjes vendore vendosin tarifa për shërbimet që ofrojnë apo për një të drejtë që u jepet individëve, personave fizikë dhe/ose juridikë. Niveli i tarifës orientohet në mbulimin e kostos së shërbimit publik. Njësitë e vetëqeverisjes vendore mund të vendosin tarifa vetëm për shërbimet publike, konsumi ose përfitimi i të cilave, në parim, është i matshëm për përdoruesit apo përfituesit, duke përdorur instrumente të përshtatshme për të siguruar aksesin, cilësinë, sasinë dhe koston e përballueshme nga të gjithë.
Përveç rasteve kur përcaktohet ndryshe në ligje të veçanta, këshilli i njësisë së vetëqeverisjes vendore përcakton nivelet e tarifave vendore.
Ndër tarifat kryesore me ndikim në buxhetin e njësisë vendore, renditen:
· Tarifa për mbledhjen dhe largimin e mbetjeve,
· Tarifa për zënien e hapësirave publike,
· Tarifa e parkimit të automjeteve.
[bookmark: _Toc219500477]4.2.6	Tarifa për mbledhjen dhe largimin e mbetjeve
Tarifa për mbledhjen dhe largimin e mbetjeve është një tarifë vendore që u ngarkohet individëve dhe subjekteve ekonomike për të mbuluar kostot që lidhen me ofrimin e shërbimit të pastrimit, e që zakonisht përfshin grumbullimin, transportin dhe depozitimin e mbetjeve të ngurta urbane.
Tarifa u aplikohet: (i) Familjeve, (ii) Bizneseve dhe institucioneve; këto të fundit klasifikuar sipas llojit dhe madhësisë së aktivitetit.
Parashikimi i të ardhurave nga tarifa e pastrimit bëhet sipas hapave më poshtë duke konsideruar supozimin që parashikimi i të ardhurave orientohet në mbulimin e kostos së shërbimit apo përafrohet me të.
Hapi 1	Përditësimi me kuadrin ligjor
Vlerësimi i legjislacionit duke reflektuar ndryshimet më të fundit në politikat fiskale, nëse ka, në nivelin e tarifës  dhe përjashtimeve me qëllim parashikimin sa më të saktë. 
Hapi 2	Përcaktimi i kategorive dhe masës/shkallëve të tarifës
	Kategoritë 

	Kategoria e biznesit/ institucionet 
	Kategoria e familjeve 

	Burimi i të dhënave sipas kategorive

	· Vetëdeklarimi i subjekteve,
· Lloji i aktivitetit, madhësia sipas qarkullimit, sipërfaqja etj;
· INSTAT, DPT, QKB lidhur me subjektet e reja 
· Verifikimet në territor nga vetë njësitë vendore
	· Regjistri i gjëndjes civile
· Merren në konsideratë:
· familjet e larguara/ jo rezidente ne territorin e bashkisë,
· familjet që nuk marrin shërbim, (kryesisht në zonat rurale)
· familjet e përjashtuara dhe /ose te lehtesuara nga tarifa

	Kosto për secilën kategori duhet të llogaritet nga struktura përgjegjëse për këtë shërbim duke mbajtur në konsideratë:
· Shpenzimet operative të bashkisë për menaxhimin e mbetjeve,
· Investimet kapitale për infrastrukturën e menaxhimit të mbetjeve,
· Kontratat me operatorët e pastrimit.


Hapi 3	Llogaritja e efektit të përjashtimeve nga tarifa
Identifikimi sa më i saktë dhe vlerësimi i efektit të përjashtimeve nga tarifa e pastrimit është element kyç në procesin e planifikimit buxhetor si dhe për transparencën publike. Llogaritja paraprake e efektit të përjashtimeve, i mundëson Njësisë vendore planifikimin e burimeve alternative të të ardhurave për të mbuluar kostot e shërbimit ose të përshtasë shpenzimet për të ruajtur balancen buxhetore.
Hapi 4	Risqet e mundshme
	Nr.
	Risku
	Përshkrimi
	Masat për zbutjen e pasojave

	1
	Mungesa e regjistrit të përditësuar të subjekteve
	Subjektet nuk janë të identifikuara plotësisht, çka ul të ardhurat potenciale.
	Krijimi dhe përditësimi i regjistrit; integrimi i të dhënave nga QKB, DPT, Gjendja Civile dhe inspektimet në terren.

	2
	Nivel i ulët i arkëtimit
	Bizneset dhe familjet shmangin pagesën e tarifës.
	Fushata informimi e ndërgjegjësimi; lehtësi për pagesa të menjëhershme; ndjekje administrative.

	3
	Përjashtimet
	Lehtësimet/përjashtimet ulin ndjeshëm bazën e tarifimit.
	Vendosje kriteresh të qarta; regjistër për përjashtimet; rishikim periodik; mbi efektin financiar të përjashtimeve.

	4
	Vështirësi në vlerësimin e kostove reale të shërbimit
	Pa një bazë reale kostoje, tarifa mund të mos përputhet me nevojat financiare të bashkisë.
	Llogaritje e detajuar e kostove; lidhje ndërmjet analizës së kostove dhe politikës së tarifës; rishikim i përvitshëm i tarifës në bazë të ndryshimeve reale të kostove.


Shembull
Ky shembull është ilustrues, dhe prezanton një formulë të përgjithshme, për parashikimin e të ardhurave nga tarifa e pastrimit. 
[bookmark: _Hlk209196188]Elementët kryesorë që konsiderohen, por pa u kufizuar në to, janë:
1. Numri i familjeve që marrin shërbim (burimi: gjendja civile, verifikime në territor).
2. Numri i bizneseve që marrin shërbim dhe kategorizimi i tyre bazuar në madhësinë e qarkullimit dhe llojin e aktivitetit_ (burimi: DPT, QKB, vetëdeklarim, verifikime).
3. Tarifa mesatare për familje dhe për biznese (sipas analizave financiare, tregues te zhvillimit ekonomik rajonal sipas raporteve zyrtare, duke konsideruar nivelin e përballueshmërisë nga familjet dhe bizneset lokale) 
4. Përjashtimet (familje jo-rezidente, institucione të përjashtuara, etj.).
5. Norma e mbledhjes – përqindja e realizuar historikisht ( ne 2-3 vitet e fundit) korrektuar me normën e përmirësuar e arkëtimit.  Norma e përmirësuar përfaqëson % e rritjes si pasojë e përmirësimit të pritshëm të administrimit në periudhën afatshkurtër dhe afatmesme. Kjo normë, zakonisht, përcaktohet në gjykimin më të mirë të specialistit.
Formula e përgjithshme është:

[bookmark: _Toc219500478]4.2.7	Tarifa për zënien e hapësirave publike
Tarifa për zënien e hapësirës publike është një tarifë vendore që u ngarkohet individëve dhe subjekteve juridike që përdorin përkohësisht hapësira publike për veprimtari ekonomike, sociale, kulturore apo qëllime të tjera, duke kufizuar përkohësisht përdorimin e lirë nga publiku i gjerë.
Vendosja e kësaj tarife është një instrument i rëndësishëm i bashkive për të balancuar interesin privat me të mirën e përbashkët. Ajo siguron njëkohësisht të ardhura të qëndrueshme për buxhetin vendor, duke mundësuar financimin e shërbimeve publike për përmirësimin e cilësisë së jetës urbane dhe për investime në infrastrukturën dhe mirëmbajtjen e hapësirave publike.
Procesi i parashikimit të të ardhurave nga tarifa e zënies së hapësirave publike kalon  nëpërmjet hapave të mëposhtëm duke mbajtur në konsideratë detyrimin që kanë Bashkitë për miratimin e rregulloreve të qarta për kushtet e procedurat për përdorimin, shfrytëzimin dhe menaxhimin e hapësirës publike, dhe/ose VKM standarde për këtë qëllim
Hapi 1	Përditësimi me kuadrin ligjor
Vlerësimi i legjislacionit  duke reflektuar ndryshimet nëse ka në nivelin e tarifës si dhe përjashtimeve me qëllim parashikimin sa më të saktë.
Hapi 2	Përcaktimi i kategorive dhe shkallëve të tarifës
	Kategoritë 

	· Kategoria e subjekteve që shfrytëzojnë hapësirë publike (tavolina, kioska, çadra stenda,ulëse etj) 
· Kategoria e subjekteve ndërtuese që zënë hapësirë për materiale, skela etj.
	· Individë që kërkojnë përdorim të përkohshëm të hapësirës për ngjarje ose aktivitete;


	Burimi i të dhënave sipas kategorive

	· Leja për zënien e hapësirave publike,
· Inventarizimi i hapësirave publike të disponueshme për përdorim,
· Vetëdeklarimi i subjekteve;
· Verifikimet në territor nga vetë njësitë vendore nëpërmjet identifikimit, kategorizimi i sipërfaqeve publike që përdoren rregullisht për qëllime tregtare, ndërtimore, kulturore, turistike etj.

	Tarifa përcaktohet zakonisht në bazë të:
· Sipërfaqes së zënë (në m²)
· Kohëzgjatjes së zënies (për orë/ditë/muaj)
· Vendndodhjes (zona urbane, qendër, periferike, turistike etj.)
· Llojit të aktivitetit (tregti, ndërtim, promovim, argëtim etj.)
Një formulë e thjeshtë llogaritjeje mund të jetë:



Hapi 3	Llogaritja e efektit të përjashtimeve nga tarifa
Bashkia, me vendim të posaçëm, mund të përjashtojë nga kjo tarifë, përkohësisht ose pjesërisht individë ose biznese me nevojën për të mbështetur aktivitete me karakter social, kulturor dhe publik, jo-fitimprures. Vlerësimi i efektit të këtyre përjashtimeve është thelbësor për planifikimin buxhetor dhe për transparencën publike.
Hapi 4	Risqet e mundshme
	Risku
	Masat për zbutjen e pasojave

	Mungesa e kontrollit dhe informaliteti 
· Zënie e hapësirave pa leje ose pa pagesë;
· Vështirësi në evidentimin e të gjitha hapësirave të okupuara
	· Organizimin e inspektimeve dhe vendosje e gjobave; regjistër i lejeve
· Inventarizim periodik i hapësirave publike dhe përdorim i teknologjisë për monitorim në kohë reale

	Mospagesa në kohë.
· Shmangie nga subjekte me leje
	· Penalitete për pagesat me vonesë; ndërprerje e lejes në rast mosshlyerjeje

	· Mosrespektim i kritereve të miratuara në rregullore
	· Hartimi i rregulloreve të qarta lidhur me kushtet dhe rregullat për përdorimin e hapësirave publike.

	Ndryshime në aktivitetin ekonomik
· Rënie e kërkesës për përdorim hapësirash
	· Përshtatje e tarifave sipas sezonit dhe inkurajim për aktivitete që përdorin përkohësisht hapësirë publike 


Shembull 
Ky shembull është ilustrues, dhe prezanton një formulë të përgjithshme, për parashikimin e të ardhurave nga tarifa e zënies së hapësirës publike. 
Elementët kryesorë të formulës janë, por pa u kufizuar vetëm në:
· Sipërfaqja (m²).
· Kohëzgjatja (ditë, muaj).
· Vendndodhja (qendër, periferi, zonë turistike).
· Lloji i aktivitetit (tregti, ndërtim, promovim, argëtim etj).
Formula e përgjithshme është:

[bookmark: _Toc219500479]4.2.8	Tarifa e parkimit të automjeteve
[bookmark: _Hlk209202325]Tarifa e parkimit është një tarifë vendore që aplikohet për përdorimin e hapësirave publike të dedikuara, për parkimin e automjeteve. Kjo tarifë, që shërben si një instrument për të rregulluar përdorimin e territorit dhe nxitur lëvizshmërinë urbane të qëndrueshme, paguhet nga individët apo subjektet që përdorin këto hapësira.
· Objekti: Hapësira publike të destinuara për parkim me pagesë (rrugë, sheshe, vende të dedikuara), të cilat administrohen nga bashkia ose operatori i autorizuar.
· Subjekti: Çdo përdorues i këtyre hapësirave, që parkon automjetin përtej afatit të lejuar falas.
Hapi 1	Përditësimi me kuadrin ligjor
[bookmark: _Hlk209386228][bookmark: _Hlk209386240]Vlerësimi i legjislacionit duke reflektuar ndryshimet më të fundit, nëse ka, në nivelin e tarifës po dhe përjashtimeve me qëllim bërjen e parashikimit sa më të saktë. 
Hapi 2	Përcaktimi i kategorive dhe shkallëve të tarifës 
Kategoritë mund të grupohen në 2 të tilla:
	Kategoritë 

	· Kategoria e subjekteve/institucione që shfrytëzojnë hapësirë publike për të parkuar automjetet, nëpërmjet aplikimit të kontratave vjetore apo abonimit vjetor (parkojnë rregullisht në të njëjtin vend).
	· Individë që shfrytëzojnë hapësirën publike për parkim (ditor, mujor apo dhe abonim për ato bashki që kanë një shërbim parkimi të administruar nga një ndërmarrje varësie në parkime publike)

	Burimi i të dhënave sipas kategorive

	· Të dhënat nga struktura përkatëse licensuese për vendparkim me pagesë;
· Inventari i hapësirave publike të disponueshme për parkim;
· Numri total i vendeve të disponueshme për parkim të menaxhuar,
· Ndarja sipas zonave (me kërkesë të lartë, të moderuar apo të ulët),
· Verifikimet në territor nga vetë njësitë vendore nëpërmjet identifikimit dhe kategorizimit të sipërfaqeve publike që përdoren rregullisht për qëllim parkimi.
· Të dhënat nga biletat fizike, sistemi elektronik, abonim mujor ose vjetor të parapaguar.
· Të dhëna nga  operatorët privatë (në rastet e kontraktimit).

	Zbatimi i formulës së parashikimit



Hapi 3	Llogaritja e efektit të përjashtimeve nga tarifa
Bashkia mund të vendosë përjashtime nga pagesa e tarifës së parkimit për një kategori të caktuar si: mjetet e Policisë së Shtetit, Shërbimit  Zjarrfikës dhe Ndihmës së Shpejtë; mjetet e personave me aftësi të kufizuara të pajisura me leje të posaçme nga Bashkia; zona të caktuara parkimi për rezidentet si dhe automjetet e institucioneve publike dhe ndërmarrjeve të shërbimeve komunale gjatë kryerjes së detyrës. Këto përjashtime synojnë të garantojnë drejtësi sociale dhe funksionalitet publik, duke lehtësuar barrën financiare për kategori të caktuara si personat me aftësi të kufizuar dhe banorët rezidentë, duke krijuar kushte pune të përshtatshme për institucionet e emergjencës, sigurisë dhe shërbimeve komunale dhe duke balancuar funksionin fiskal të tarifës me interesin e përgjithshëm qytetar.
Identifikimi i saktë i dokumentuar dhe vlerësimi i efektit të këtyre përjashtimeve është thelbësor për planifikimin buxhetor si dhe për transparencën publike.
Hapi 4	Risqet e mundshme në parashikim
	Risku
	Masat për zbutje të pasojave

	Parkim pa pagesë nga përdoruesit;
· Mungesë disipline në pagesë
	· Monitorim elektronik, inspektime dhe gjoba

	Vështirësi në administrimin e parkimeve;
· Mungesë e stafit apo sistemit të menaxhimit
	· Digjitalizim, kontraktim me operatorë private;
· Lidhja e kontratave me afat kohor të gjatë.

	Të ardhura të munguara për shkak të evazionit;
· Mungesë kontrolli dhe transparence në arkëtim
	· Auditim i shpeshtë dhe transparencë në raporte

	Shfrytëzim i paligjshëm i hapësirave;
· Zënia e hapësirës pa leje nga persona të tretë
	· Kontrolle/inspektime të vazhdueshme në territor.


Shembull 
Ky shembull është ilustrues, dhe prezanton një formulë të përgjithshme, për parashikimin e të ardhurave nga tarifa e parkimit. 
Elementët kryesorë të formulës, por pa u kufizuar vetëm në to, janë:
1. Numri i vendeve të menaxhuara për parkim (hapësirat publike të dedikuara);
2. Ndarja zonale dhe tarifa për zonë;
3. Tipologjia e parkimit (kontrate, taksi, rrugë, parkime të mbyllura tokësore/nëntokësore);
4. Norma mesatare ditore e përdorimit (p.sh., 0.7 për 70% shfrytëzim)
5. Tarifa mesatare për një automjet (ditore)
6. Numri i ditëve operative në vit (p.sh., 365 ditë ose ditët kur shërbimi funksionon)
Formula e përgjithshme është:

5. [bookmark: _Toc219500480]Roli i agjentit tatimor të mbledhjes në parashikimin e të ardhurave
Në kushtet e një administrimi kompleks të financave publike dhe nevojës për përmirësimin e eficencës në mbledhjen e të ardhurave vendore, roli i agjentëve tatimorë është bërë gjithnjë e më i rëndësishëm. Përdorimi i agjentëve për mbledhjen e taksave dhe tarifave vendore përfaqëson një instrument ligjor dhe administrativ që u mundëson njësive të vetëqeverisjes vendore të përfshijnë aktorë të jashtëm për të siguruar një arkëtim më efikas të detyrimeve fiskale sidomos në rastet kur strukturat e brendshme administrative janë të pamjaftueshme për të përballuar detyrat e mbledhjes së të ardhurave.
Përmes një kuadri kontraktor të qartë përgjegjësish e detyrimesh, agjenti tatimor ndikon drejtpërdrejt në saktësinë dhe besueshmërinë e procesit të parashikimit të të ardhurave tatimore. Funksioni i tij shkon përtej mbledhjes së detyrimeve, pasi ai kontribuon në evidentimin e bazës tatimore, monitorimin e përmbushjes së detyrimeve dhe ofrimin e informacionit analitik për administratën vendore.
[bookmark: _Hlk209215467]Gjatë përgatitjes së buxhetit vjetor dhe afatmesëm, Njësitë e vetëqeverisjes vendore, duhet të përfshijnë edhe të ardhurat që mblidhen nga agjentët tatimorë të autorizuar. Parashikimi i të ardhurave nga agjentët tatimorë dhe rakordimi i tyre me realizimin faktik është një pjesë shumë e rëndësishme e ciklit të menaxhimit financiar në njësitë e vetëqeverisjes vendore. 
Në lidhje me këtë, Agjenti tatimor duhet të prezantojë një plan të pritshëm të arkëtimeve bazuar në kapacitetet e tij dhe territorin që  mbulon. Ndërkohë bashkia shqyrton planin dhe vendos objektivat buxhetore në përputhje me planin e përgjithshëm fiskal si dhe përcakton përqindjen e komisionit të arkëtimit të agjentit, si dhe ndikimin neto në buxhetin vendor. Të ardhurat nga agjentët evidentohen si pjesë e të ardhurave nga burimet e veta.
Roli i agjentit tatimor përfshin, por nuk kufizohet në:
· Identifikimin dhe regjistrimin e subjekteve taksapaguese dhe të pasurive që përbëjnë bazën e të ardhurave vendore;
· Mbledhjen e rregullt të detyrimeve tatimore dhe evidentimin e detyrimeve të prapambetura;
· Raportimin periodik mbi ecurinë e arkëtimeve dhe problematikat e konstatuara në terren;
· Nxitjen e ndërgjegjësimit të qytetarëve dhe bizneseve për përmbushjen e detyrimeve fiskale.
Në këtë kuptim, agjenti tatimor është jo vetëm ekzekutor i mbledhjes së taksave, por edhe një kontribues i drejtpërdrejtë në sigurimin e një procesi planifikimi financiar të qëndrueshëm dhe të bazuar në të dhëna reale, duke garantuar kapacitetin e bashkisë për të përmbushur detyrimet dhe për të ofruar shërbime cilësore për komunitetin.
Parashikimi i të ardhurave që miratohet me buxhetin nuk është fundi i procesit. Monitorimi i kujdesshëm i realizimit të të ardhurave të veta, ndërsa zhvillohet viti i ri buxhetor, është garancia që përcakton nevojën ose jo, për rregullime të hershme dhe përditësuar buxhetin. 
6. [bookmark: _Toc219500481]Metodologjia e parashikimit të të ardhurave te veta mbi bazë treguesish
Në këtë manual janë përcaktuar faktorë potencialë që ndikojnë në parashikimin e të ardhurave sipas burimeve të taksave apo tarifave të veta vendore në përputhje me përcaktimet e ligjit nr. 9632, datë 30.10.2006 “Për sistemin e taksave vendore” të ndryshuar. Kjo metodologji për parashikimin e të ardhurave të veta të pushtetit vendor mbështetet në:
i. Trendin historik të ndryshimit të të ardhurave të veta vendore (TR),
ii. Statistikave mbi baza rajonale apo kombëtare të publikuara nga Instituti i Statistikave (INSTAT),
iii. Politikat fiskale të miratuara në nivel kombëtar apo nga njësitë e vetëqeverisjes vendore,
iv. Bazën e të dhënave të disponueshme nga vetë njësitë e vetëqeverisjes vendore.
Kjo metodologji në formula, tregues dhe format zbatohet nga Drejtoria përgjegjëse për Financat Vendore në Drejtorinë e Përgjithshme të Buxhetit në Ministrinë e Financave për parashikimin afatmesëm në nivel kombëtar të të ardhurave të veta të pushtetit vendor për qëllime të treguesve fiskalë të buxhetit të konsoliduar. Njësitë e vetëqeverisjes vendore ashtu si Ministria e Financave përdorin këtë metodologji në parashikimin afatmesëm të të ardhurave nga burimet e veta vendore.
A. Treguesit me impakt potencial në taksat vendore.
1. Treguesit makroekonomikë me impakt në burimet e taksave vendore.
a) Impakti i rritjes reale ekonomike, shprehur përmes ndryshimit të Produktit të Brendshëm Bruto dhe ndryshimit vjetor të të ardhurave sipas burimeve të pushtetit vendor. Elasticiteti përcaktohet si ndryshim vjetor në të ardhurat sipas burimit (TR) krahasuar me ndryshimin në Produktin e Brendshëm Bruto (PBB) rajonale sipas publikimit të INSTAT.

b) Impakti i inflacionit, si norma e ndryshimit të çmimeve, është tregues për indeksimin i të ardhurave nga taksat vendore, baza tatimore e të cilave ndikohet nga inflacioni mesatar i parashikuar. Norma e inflacionit është ajo e përdorur nga qeveria qendrore sipas VKM së miratuar për kuadrin makroekonomik vjetor.

c) Normat e papunësisë/punësimit është treguesi me ndikim të drejtpërdrejtë në fuqinë paguese të qytetarëve dhe aktivitetit ekonomik në nivel vendor. Ky tregues ndihmon bashkitë të vlerësojnë aftësinë paguese dhe ndikimin e tregut të punës në ekonominë vendore.

2. Treguesit nga ndryshimi i politikave fiskale.
a) Ndryshimet në normën e politikave fiskale të miratuara në nivel kombëtar ose brenda kufijve nga vetë NJVQV-të, i referohet vendimeve të parlamentit ose këshillit bashkiak që prekin drejtpërdrejt normat e taksave vendore. Këto ndryshime mund të përfshijnë rritjen ose uljen e normave tatimore në një vit buxhetor.

b) Të ardhurat shtesë/zbritjet “vetëm një herë” për taksa të veçanta, përfshin të ardhurat shtesë ose zbritjet që ndodhin në një vit të vetëm buxhetor për taksa të veçanta, siç janë amnistitë fiskale, lehtësimet tatimore të përkohshme apo hyrjet e papritura nga taksat mbi transaksione të mëdha që lidhen me një veprimatri jo të vazhdueshme ekonomike. Në kushtet e ngjarjeve të përkohshme, ato nuk përfshihen në projeksionet afatgjata të të ardhurave por vetëm në vitin kur pritet të ndodhë.

c) Politika fiskale e miratuar në nivel kombëtar ose brenda kufijve nga vetë NJVQV-të që zgjerojnë apo ngushtojnë bazën e tatueshme në periudhat e ardhshme tatimore në nivel vendor. Ky tregues reflekton ndryshimet e miratuara me ndikim në bazën tatimore të rezidentëve apo familjeve.


3. Treguesit nga mirëadminstrimi i taksave vendore.
a) Impakti i ndryshimit të popullsisë në potencialin e taksapaguesve rezidentë. Rritja ose ulja e popullsisë rezidente sjell zgjerim ose zvoglim të bazës së taksueshme të pushtetit vendor, duke ndikuar në të ardhurat nga taksat.

b) Ndryshimi në numrin e bizneseve (tipologjia dhe statusi), reflekton ndikimin e rritjes ose rënies së numrit të bizneseve në të ardhurat nga taksat vendore. Një rritje e bizneseve sjell më shumë të ardhura nga taksat mbi aktivitetin ekonomik, ndërsa mbyllja e tyre redukton burimet e financimit për pushtetin vendor.

c) Përmirësimi i mbledhjes së borxhit tatimor përfshin të ardhurat shtesë që mund të realizohen nga grumbullimi i detyrimeve tatimore të papaguara në kohë nga qytetarët dhe bizneset. 


B. Parashikimi i tarifave dhe të ardhurave jotatimore
Treguesit ndryshimeve të politikave fiskale dhe mirëadminstrimi në tarifat vendore.
a) Ndryshimi në normën e tarifës së shërbimit vendor, përfaqëson një ndërhyrje ligjore në nivel kombëtar apo të vetë njësisë së vetëqeverisjes vendore, e cila synon të përshtasë nivelin e tarifimit me koston reale të shërbimit, zhvillimet ekonomike vendore dhe objektivat e standardit të shërbimit vendor.

a) Ndryshimi i popullsisë sjell impakt në volumin të aktivitetit për ofrimin e shërbimit, e si rrjedhim në kushtet kur tarifat lidhen drejtpërdrejt me numrin e përdoruesve të shërbimeve publike (familje, individë, njësi banimi) atëherë dhe të ardhurat nga këto burime do të ndryshojnë. Rritja e popullsisë rrit bazën e tarifimit dhe potencialin e arkëtimit, ndërsa rënia e saj e ngushton këtë bazë, duke ulur të ardhurat e pritshme edhe nëse tarifa për njësi mbetet e pandryshuar.

b) Ndryshimi në numrin e bizneseve (tipologjia dhe statusi) ndikon drejtpërdrejt në të ardhurat nga tarifat vendore sepse një pjesë e rëndësishme e tarifave u faturohen subjekteve ekonomike (bizneseve). Rritja e numrit të bizneseve aktive zgjeron bazën e tarifimit, ndërsa mbyllja ose informalizimi i tyre e ngushton këtë bazë. Tipologjia (i vogël, i mesëm, i madh) dhe statusi (aktiv, pasiv, sezonal) ndikojnë në nivelin e tarifës dhe në probabilitetin e arkëtimit.

a) Ndryshimi që vjen nga një politikë e re fiskale që ndikon në rritjen ose uljen e bazës së tarifueshme në përputhje me politikën e zgjerimit/ngushtimit të përfituesve të shërbimit publik. Si rrjedhim treguesi mat ndryshimin e të ardhurave që vjen nga shtesa ose pakësimi si pasojë e ndryshimit të bazës së ofrimit të shërbimit publik nga njësia e vetëqeverisjes vendore me përdorues të paregjistruar, aktivitete informale, zona të reja shërbimi.

Shpjegimet e të gjithë simboleve të përdorura si shkurtime në formulat e kapitullit 6 janë detajuar në Aneksin 1 dhe Aneksin 2 të këtij manuali. Gjithashtu, modeli i parashikimit të të ardhurave si në nivel kombëtar ashtu edhe sipas njësive të vetëqeverisjes vendore do të realizohet sipas klasifikimit të të ardhurave në Sistemin e Menaxhimit të Buxhetit Vendor (SMBV) dhe sipas formatit ku janë implementuar formulat në Aneksin 3. Ky aneks i implementuar në formatin “Microsoft Excel” do t’u dërgohet njësive të vetëqeverisjes vendore. 

[bookmark: _Toc219500482]Aneksi 1: Fjalor për shkurtimet dhe terminologjinë e përdorur në metodologji

Në secilën nga formulat e mësipërme parashikimi i tre viteve të ardhshme në nivel burimi mbështetet në mesataren e realizimit faktik të tre viteve të shkuara. Mesatarja e realizimit faktik shprehet përmes formulës  e cila tregon shumën e të ardhurave të tre viteve të shkuara pjestuar me numrin e viteve (përkatësisht tre vite). Ndërkohë, në formula përcaktimi “t+[1;3]” përfaqëson horizontin afatmesëm të ardhshëm të parashikimit të të ardhurave nga burimet e veta vendore në përputhje me ciklin e menaxhimit të programit buxhetor afatmesëm. Horizonti kohor përfshin vitin pasardhës “t+1” dhe dy vitet në vijim përkatësisht “t+2”, “t+3”.
Mbështetur mbi mesataren faktike, përllogariten të ardhura e pritshme të secilit burim që sipas formulave kanë shpjegimet e mëposhtme:
1. TR – Të ardhurat nga burimet e veta
Për secilin burim të të taksave apo tarifave vendore të njësive të vetëqeverisjes vendore sigurojnë të ardhura që shprehen me simbolin TR. Ky tregues i shprehur në “lekë”, shërben si variabli bazë për parashikimin afatmesëm të të ardhurave nga burimet e veta vendore. Simboli “TRt+[1;3]” i paraqitur në formulat e metodologjisë tregon të ardhurat që do të mblidhen për secilin burim nga viti i parë (t+1), viti dytë (t+2) dhe vitin e tretë (t+3). Ndërkohë treguesi  tregon shumën e të ardhurave faktike të realizuara në tre vitet e shkuara të secilit burim për vitin e parë (t-1), vitin e dytë (t-2) dhe vitin e tretë (t-3). Secila bashki do të përdorë të dhënat faktike të viteve të shkuara duke ju referuar klasifikimit të të dhënave të sistemit të thesarit të reflektuara në Sistemin e Menaxhimit buxhetit Vendor (SMBV).
2. PBB – Produkti i Brendshëm Bruto Rajonal
Produktiviteti në territorin e bashkisë si shprehur përmes treguesit makroekonomik Produkti i Brendshëm Bruto (PBB), mat vlerën rajonale të prodhimit të mallrave dhe shërbimeve në ekonomi në periudhën afatmesme dhe përdoret si tregues i aktivitetit ekonomik. Ky tregues i shprehur në lekë shërben si indikator makroekonomik që ndikon indirekt në aktivitetin ekonomik, punësimin dhe konsumin. Në formulë PBBt tregon vleren e vitit korrent të produktit të Brendshëm Bruto nga e cila zbritet PBBt-1 që shpreh produktivitetin e një viti më para.
https://www.instat.gov.al/sq/temat/ekonomi-dhe-finance/llogarite-rajonale-ne-shqiperi/
3. π – Norma e pritshme e inflacionit
Treguesit “π” përfaqëson normën e rritjes së përgjithshme të çmimeve në ekonomi gjatë një periudhe të caktuar. Inflacioni i shprehur në përqindje (%) ndikon në vlerën nominale të të ardhurave nga taksat dhe tarifat, ai përdoret për të deflacionuar ose indeksuar projeksionet e të ardhurave të njësive të vetëqeverisjes vendore. Treguesi i normës së pritshme të inflacionit, do t’i referohet përcaktimeve të Ministrisë së Financave në Vendimin e Këshillit të Ministrave për miratimin e kuadrit makroekonomik dhe fiskal të periudhës.
4. 𝑈 – Norma e pritshme e papunësisë
Ky tregues i shprehur me “U” mat përqindjen e forcës së punës të papunë në periudhën afatmesme të parashikimit. Ky tregues i shprehur në përqindje ndikon në aftësinë paguese të familjeve dhe bizneseve, duke reflektuar rrezikun e uljes së mbledhshmërisë së taksave dhe tarifave vendore. Treguesi i normës së pritshme të papunësisë, do t’i referohet përcaktimeve të Ministrisë së Financave në Vendimin e Këshillit të Ministrave për miratimin e kuadrit makroekonomik dhe fiskal të periudhës.

5. r – Norma e rritjes/uljes tatimore
Treguesi “r” përfaqëson ndryshimin e miratuar në normën e taksës ose tarifës vendore nga këshilli bashkiak brenda kufijve të miratuar me ligj ose si pasojë e ndryshimit të normës në nivel kombëtar në ligjin për taksat vendore. Ky tregues i shprehur në përqindje reflekton efektin diskrecional të politikës fiskale kombëtare ose vendore mbi të ardhurat nga burimet e veta.
6. 𝑇R vetëm një herë – Të ardhurat shtesë/zbritjet e njëhershme
Ky tregues i paraqitur në formulë me simobolin “𝑇R vetëm një herë” përfaqëson të ardhura ose zbritje me karakter jo të përsëritshëm, që nuk krijojnë efekt të qëndrueshëm në vitet pasuese. Treguesi i shprehur në lekë tregon vlerën që pritet të mblidhet ose jo si një shumë totale nga një detyrim i prapambetur apo një mungesë që pamundëson mbedhjen e një taksë vetëm në një vit të caktuar.
7. 𝑁 – Numri i tatimpaguesve (Baza tatimore)
Baza tatimore shprehet përmes treguesit “N” që përfaqëson numrin total të taksapaguesve familjarë/biznese që janë rezidentë në një bashki apo subjekte të regjistruara dhe potencialisht të detyruara për pagesën e taksave dhe tarifave vendore. Raporti i ndryshimit të numrit të tatimpaguesve nga viti në vit që vjen si pasojë e ndryshimit të politikave tatimore shprehet në përqindje dhe vlerëson ndikimin në zgjerimin ose ngushtimin e bazës tatimore. Formula parashikon normën e ndryshimit të tatimpaguesve në vitin e ardhshëm me ato që janë aktualisht e shprehur në përqindje krahasuar me numrin aktual të tatimpaguesve.
8. 𝑃 – Popullsia
Ndryshimi i banorëve të bashkive shprehet përmes treguesit “P” që përfaqëson numrin aktual të banorëve rezidentë në territorin e njësisë vendore. Raporti i ndryshimit të popullsisë në vite shprehet si përqindje (%) dhe shërben si indikator bazë për vlerësimin e kërkesës për shërbime dhe potencialit të të ardhurave nga tarifat familjare. Formula parashikon normën e ndryshimit të popullsisë në vitin e ardhshëm me ato që janë aktualisht e shprehur në përqindje krahasuar me numrin aktual të popullsisë.
9. 𝐵 – Numri i bizneseve
Ndryshimi i numrit të bizneseve i shprehur në treguesin “B”, mat ndryshimin e numrit të bizneseve aktive në territorin e bashkisë në vite. Ky tregues i shprehur në përqindje (%) rrjedh nga raporti i ndryshimit të numrit të bizneseve dhe përfaqëson bazën kryesore për të ardhurat e veta vendore mbi aktivitetin ekonomik lokal. Formula parashikon normën e ndryshimit të numrit të bizneseve në vitin e ardhshëm me ato që janë aktualisht e shprehur në përqindje krahasuar me numrin aktual të bizneseve.
10. BT – Borxhi Tatimor
Pushteti vendor mund të mbledhë potencialisht të ardhura nga borxhi tatimor i shprehur në treguesin “BT” që përfaqëson të ardhurat shtesë të lidhura me përballimin e detyrimeve të borxhit tatimor të pushtetit vendor. Rritja që vjen nga mirëadminstrimi i vetë bashkisë në shërbimin e borxhit shprehet në përqindje (%) si raporti i ndryshimit të të ardhurave shtesë nga borxhi tatimor.

